title: Kalliolan setlementti

text: Kurkelan perheryhmäkoti toimii Salossa, Kiskon kylässä. Toiminta on alkanut 1.10.2016. Toimeksiantosopimus on tehty ELY-keskuksen ja Salon kaupungin välille. Perheryhmäkodissa on kaksi seitsemän paikkaista osastoa ja koko yksikössä mahdollisuudet 14 nuoren asua.


title: Kalliolan setlementti

text: Pukkilan perheryhmäkoti


title: Kalliolan setlementti

text: Pukkilan perheryhmäkoti on ilman huoltajaa alaikäisenä maahan tulleiden nuorten perheryhmäkoti. Perheryhmäkoti tarjoaa kodin 11 nuorelle.


title: Kalliolan setlementti

text: Toiminta käynnistyi helmikuun alussa 2016.


title: Kalliolan setlementti

text: Salon tuettu asuminen


title: Kalliolan setlementti

text: Kalliolan Kannatusyhdistys ry tuottaa Salon kaupungille alaikäisten maahanmuuttajien tuetun asumisen palveluja. Palvelut ovat tarkoitettu pääsääntöisesti 17-vuotiaille ja vanhemmille nuorille. Palvelujen piiriin on mahdollista ottaa 16-vuotias nuori, mikäli tämä katsotaan kyvykkääksi pärjäämään omassa/soluasunnossa. Tuetun asumisen palvelut sisältävät yksilöllistä tukea, johon sisältyy ryhmätoimintaa.


title: Kalliolan setlementti

text: Vantalan perheryhmäkoti


title: Kalliolan setlementti

text: Vantalan perheryhmäkoti on ilman huoltajaa alaikäisenä maahan tulleiden nuorten perheryhmäkoti.


title: Kalliolan setlementti

text: Kalliolan päihdekuntoutuksessa on mahdollista tavoittaa riippuvuuksista vapaa, päihteetön elämäntapa. Tavoite saavutetaan tarjoamalla mahdollisuus liittyä yhteisöön, jonka jäsenet jakavat saman kokemuksen ja ymmärryksen päihderiippuvuudesta.


title: Kalliolan setlementti

text: Päihdekuntoutus tapahtuu hoitavissa ryhmissä yksilölliset tarpeet huomioiden. Menetelminä ovat vertaistuki, yhteisöhoito ja 12 -askeleen ohjelmat. Hoidon jälkeinen tukiverkosto rakentuu jo hoidon aikana. Läheiset osallistuvat hoitoon tarpeiden ja mahdollisuuksien mukaan. Hoito toteutetaan Kalliolan sosiaalityön, hoitotyön ja lääketieteen ammattilaisten yhteistyönä.


title: Kalliolan setlementti

text: Kalliolan klinikan Myllyhoito tarjoaa mahdollisuuden kahdentoista askeleen ohjelmien, yhteisön tuen ja päihdetyön ammattilaisten avulla tapahtuvaan toipumiseen. Kalliolan Avo- ja jatkohoitoyksikössä toimivat Myllynhoidon ja Kiskon yhteisöhoidon avohoitosovellukset. Myös Nurmijärven klinikan jatkohoito ja K-tien jatkohoito ovat osa kokonaisuutta. Suomeen hoitomallin toi ensimmäisenä edesmennyt sosiaalineuvos Toivo Pöysä ja lanseerasi sen suomalaiseksi nimeksi ”Myllyhoito”. Kalliolan klinikka aloitti mallin toteuttamisen ensimmäisenä Suomessa vuonna 1982.


title: Kalliolan setlementti

text: Vahvasti tukien kehittää VAHVAT-kuntoutusohjelmaa vapautuville päihdeongelmaisille vangeille pääkaupunkiseudulla.


title: Kalliolan setlementti

text:
Kalliolan setlementin ikäihmisten palvelut koostuvat liikunnasta, kansalaisopiston kurssitoiminnasta ja tietotupatoiminnasta. Myös Kalliolan vapaaehtoistoiminnassa on paljon ikäihmisille sopivia aktiviteetteja. Kalliolan kansalaisopisto tarjoaa erilaisia ikäihmisille räätälöityjä kursseja. Kalliola oy tuottaa liikuntapalveluja Kuntokeidas Sandelsin tiloissa Töölössä. Kuntokeidas Sandelsin toiminta on tarkoitettu ikääntyvien kotona selviytymisen tukemiseen ja itsenäisen toimintakyvyn säilymiseen liikunnan ja
kuntoutuksen avulla. Sandelsissa on seniorikuntosali, liikuntasali sekä allasosasto saunoineen. Senioreiden tietotupatoiminnan tavoitteena on ehkäistä ikäihmisten syrjäytymistä, tietoyhteiskunnasta sekä tietoteknisten valmiuksien kehittäminen. Toimintamuotona ovat vertaistukeen perustuvat atk-koulutukset, joissa jo hieman edistyneempi koneen käyttäjä toimii vapaaehtoisena vertaiskouluttajana. Helsingissä on kolme Senioreiden Tietotupaa. Mukana on 20 vapaaehtoista koulutettua vertaiskouluttaja.


title: Kalliolan setlementti

text: Kalliolan setlementtitalo sijaitsee Helsingin Alppiharjussa Sturenkadun ja Kalliolanrinteen (ent. Vaasanrinteen) kulmassa, ja sen tontti käsittää pienen kolmiomaisen korttelin kokonaisuudessaan. Nykyinen rakennus valmistui vuonna 1966.


title: Kalliolan setlementti

text: Aikaisemmin samalla paikalla sijaitsi 1910-luvulla rakennettu venäläinen "Bobrikoffin koulu". Suomen itsenäistyttyä rakennus jäi tyhjilleen, ja sitä suunniteltiin muun muassa poliisikoulun käyttöön, mutta valtioneuvosto päätti vuonna 1919 luovuttaa sen 25 vuodeksi Suomen Setlementtiliiton käyttöön. Vuonna 1937 rakennus tontteineen lahjoitettiin samalle järjestölle. Vanha koulurakennus purettiin 1960-luvulla.


title: Kalliolan setlementti

text: Setlementtiliike


title: Töyhtötikat

text: Töyhtötikat ("Celeus") on tikkojen heimoon kuuluva lintusuku.


title: Pahkakosken voimalaitos

text: Pahkakosken voimalaitos on Pohjolan Voima Oy:n omistama vesivoimalaitos Iijoessa. Joen suulta laskien Pahkakoski on neljäs voimala. Se sijaitsee pääosin Iin kunnan enklaavilla joka on Oulun Pahkalan kaupunginosan ympäröimä. Voimalan kiinteistöverotulot jaetaan Iin ja Oulun kesken.


title: Pahkakosken voimalaitos

text: Voimalaitoksen arkkitehtisuunnitelmat on tehnyt arkkitehti Uki Heikkinen 1960. Vuonna 1961 valmistuneen voimalan pudotuskorkeus on 20,5 metriä. Laitoksessa on kaksi Kaplan-turbiinia ja kaksi 24 MVA:n generaattoria.


title: Pahkakosken voimalaitos

text: Voimalaitos peruskorjattiin vuosina 2011-2013. Sen jälkeen laitoksen sähköteho on ollut 42,4 MW ja vuosituotanto 180 GWh.


title: Johan Swan

text: Johan Swan (myöhemmin Swanhielm) oli 1600-luvulla elänyt ensimmäinen ruotsalainen pikakirjoittaja. Vuonna 1673 Swan aateloitiin nimellä Swanhielm.


title: Johan Swan

text: Swan oppi Englannissa 1661–1662 Thomas Sheltonin englanninkielisen pikakirjoitusjärjestelmän ja sovitti siitä itselleen ruotsin kielelle sopivan version. Vuosina 1671–1688 hän käytti pikakirjoitusta pöytäkirjojen tekemiseen Ruotsin valtaneuvostossa.


title: Johan Swan

text: Swan ei kuitenkaan levittänyt pikakirjoitustaitoa Ruotsissa, ja hänen työnsä pääsi unohtumaan, kunnes hänen tekemiään pikakirjoitteita löydettiin Ruotsin kansallisarkistosta 1800-luvun lopussa. Swanin käyttämän järjestelmän selvittämisen jälkeen 1670-luvun valtaneuvoston pöytäkirjoja julkaistiin painettuna.


title: Bagheera kiplingi

text: Bagheera kiplingi on hyppyhämähäkkien heimoon kuuluva keskiamerikkalainen hämähäkkilaji. Sitä esiintyy Meksikosta Costa Ricaan ulottuvalla alueella. Laji on pienikokoinen, melko värikäs ja eri sukupuolten väritys poikkeaa paljon toisistaan. "B. kiplingi" on mahdollisesti kvasisosiaalinen; hämähäkkipopulaatio lisääntyy ympäri vuoden ja mahdollisesti kasvattaa jälkeläisiään yhdessä.


title: Bagheera kiplingi

text: Erikoisen "B. kiplingi"sta tekee sen ruokavalio. Siinä missä kaikki muut hämähäkit ovat ehdottomia petoja, "B. kiplingi" selviytyy tarvittaessa pelkällä kasviravinnolla. Hämähäkki elää eräillä akasia-lajeilla, joissa esiintyy symbioottisia "Pseudomyrmex"-suvun muurahaisia. Tässä symbioosissa muurahaiset puolustavat akasiaa tuholaisilta ja kasvi tuottaa proteiini- ja rasvapitoisia kasvannaisia muurahaisten ravinnoksi. Hämähäkki käyttää ravinnokseen näitä muurahaisille tarkoitettuja kasvinosia. Ajoittain se voi myös nauttia mettä. Laji ei ole kuitenkaan ehdoton kasvinsyöjä vaan saattaa ajoittain pyydystää hyönteisiä – etenkin muurahaisia – tai varastaa muurahaisten toukkia ravinnokseen.


title: Jeri Sopanen

text: Jeri Sopanen (14. elokuuta 1929 – 21. syyskuuta 2008 New York, Yhdysvallat) oli suomalaissyntyinen yhdysvaltalainen elokuvaaja. Hän kuvasi erityisesti dokumentteja, mutta myös elokuvia, televisiosarjoja ja mainoksia. Hän oli viisi kertaa ehdokkaana Emmy-palkinnon saajaksi ja sai palkinnon kerran, lastenohjelman "The Rotten Truth" kuvauksesta 1989.


title: Jeri Sopanen

text: Sopanen kirjoitti ylioppilaaksi Helsingin normaalilyseosta 1948. Hän opiskeli sävellystä Sibelius-Akatemiassa ja sai 1951 Fulbright-stipendin Lawrencen yliopistoon Yhdysvaltain Wisconsiniin. Siellä hän innostui elokuvasta ja aloitti elokuvaopinnot UCLA:ssa Los Angelesissa.


title: Jeri Sopanen

text: Sopanen on kuvannut muun muassa Jacques Cousteaun merisarjan "Meren salaisuudet". Audrey Hepburnin kanssa hän teki televisiodokumenttisarjan "Gardens of the World". Hän toimi pääkuvaajana myös Louis Mallen elokuvassa "Ilta Andrén kanssa".


title: Vladimir Bagirov

text: Vladimir Bagirov (16. elokuuta 1936 – 20. heinäkuuta 2000) oli neuvostoliittolainen shakinpelaaja ja suurmestari.


title: Vladimir Bagirov

text: Vuosina 1960–1978 Bagirov osallistui yhdeksiin shakin neuvostoliitonmestaruuskilpailuihin parhaana tuloksenaan neljäs sija vuonna 1960. Vuodesta 1975 alkaen hän osallistui Garri Kasparovin opettamiseen shakissa.


title: Vladimir Bagirov

text: Bagiroville myönnettiin kansainvälisen mestarin arvonimi vuonna 1963 ja suurmestarin arvonimi vuonna 1978.


title: Vladimir Bagirov

text:
Bagirov kuoli vuonna 2000 pelatessaan Suomessa shakkiturnauksessa.
__notoc__


title: Herbert Chapman

text: Herbert Chapman (19. tammikuuta 1878 – 6. tammikuuta 1934) oli englantilainen jalkapalloilija ja jalkapallovalmentaja.


title: Herbert Chapman

text: Chapman oli yksi 1900-luvun alkupuolen huomattavimmista jalkapallovalmentajista. Hän oli merkittävä lajin kehittäjä.


title: Herbert Chapman

text: Chapman muistetaan valmentajana parhaiten Arsenalista. Hänen tunnetuin taktinen innovaationsa oli WM-pelimuodostelma.


title: Herbert Chapman

text: Hyökkääjänä pelanneen Chapmanin pelaajaura oli vaatimaton. Hän edusti urallaan lukuisia seuroja.


title: Herbert Chapman

text: Chapman valmensi vuosina 1907–1918 Northampton Townia ja Leeds Cityä. Hän toimi molempien seurojen valmentajana alemmilla sarjatasoilla. Vuosina 1921–1925 Chapman valmensi Huddersfield Townia. Hän johdatti seuran liigamestaruuteen vuosina 1924 ja 1925 sekä FA Cupin voittoon vuonna 1922.


title: Herbert Chapman

text: Vuosina 1925–1934 Chapman valmensi Arsenalia. Hän johdatti seuran liigamestaruuteen vuosina 1931 ja 1933 sekä FA Cupin voittoon vuonna 1930. Chapmanin johdolla Arsenalista kehittyi 1930-luvun johtava jalkapalloseura Englannissa. Hän on yksi seuran historian suurimmista legendoista.


title: Loviisan rautatieasema

text: Loviisan rautatieasema (, ) on entinen rautatieliikennepaikka Loviisan kaupungissa rataosuudella Lahti-Loviisa. Säännöllinen henkilöliikenne Loviisassa loppui 1970-luvulla. Liikennepaikka lakkautettiin tammikuussa 2005.


title: Loviisan rautatieasema

text: Loviisan vanhan asemarakennuksen rakensi 1900-luvun alussa kapearaiteisen Loviisan–Vesijärven rautatie. Rakennuksen ulkonäkö muuttui useasti, esimerkiksi aseman tornihuippu purettiin ja rakennusta laajennettiin. Vanha asemarakennus purettiin vuonna 1973 valmistuneen Loviisan läntisen sisääntulotien sillan rakennustöiden yhteydessä.


title: Tulikärjet

text: Tulikärjet ("Campephilus") on tikkojen heimoon kuuluva lintusuku, jonka 11 lajia elävät Amerikassa. Siihen kuuluvat kaksi maailman uhanalaisinta tikkalajia: keisaritulikärki ja rämetulikärki, jotka saattavat olla jo kuolleet sukupuuttoon. Keisaritulikärki on suurin kaikista tikoista.


title: Tulikärjet

text: Tulikärjet muistuttavat paljon palokärkiä ("Dryocopus"), mutta ovat kuitenkin läheisempää sukua intiantikoille ("Chrysocolaptes").


title: Helenio Herrera

text: Helenio Herrera (10. huhtikuuta 1910 Buenos Aires, Argentiina – 9. marraskuuta 1997 Venetsia, Italia) oli argentiinalainen jalkapalloilija ja jalkapallovalmentaja.


title: Helenio Herrera

text: Herrera on yksi kaikkien aikojen merkittävimmistä jalkapallovalmentajista. Lajin taktisella puolella hän oli yksi catenaccion kehittäjistä.


title: Helenio Herrera

text: Herrera muistetaan valmentajana parhaiten italialaisesta Internazionalesta. Hän oli seuran 1960-luvun suurjoukkueen eli "La Grande Interin" valmentaja.


title: Helenio Herrera

text: Herrera oli myös Ranskan kansalainen. Hän muutti lapsena perheineen Argentiinasta Ranskan Marokkoon.


title: Helenio Herrera

text: Herreran pelaajaura oli vaatimaton. Hän pelasi seuratasolla Marokossa ja Ranskassa.


title: Helenio Herrera

text: Herrera valmensi seuratasolla Ranskassa, Espanjassa, Italiassa ja Portugalissa. Espanjassa hän valmensi muun muassa Atlético Madridia ja Barcelonaa. Herrera voitti valmentajana Espanjan-mestaruuden Atlético Madridissa vuosina 1950 ja 1951 sekä Barcelonassa vuosina 1959 ja 1960. Hän johdatti Barcelonan lisäksi Messucupin voittoon vuosina 1958 ja 1960.


title: Helenio Herrera

text: Internazionalea Herrera valmensi vuosina 1960–1968. Hän johdatti seuran Italian-mestaruuteen vuosina 1963, 1965 ja 1966 sekä Euroopan cupin ja Intercontinental Cupin voittoon vuosina 1964 ja 1965.


title: Helenio Herrera

text: Herrera toimi valmennustehtävissä lisäksi Ranskan, Espanjan ja Italian maajoukkueissa. Hän valmensi Espanjaa 1962 MM-kilpailuissa.


title: Hannu Valtonen (jalkapalloilija)

text: Hannu Valtonen (s. 24. lokakuuta 1960 Ruokolahti) on entinen suomalainen jalkapalloilija. Hän oli pelipaikaltaan keskikenttäpelaaja.


title: Hannu Valtonen (jalkapalloilija)

text: Valtonen edusti suurimman osan urastaan kasvattajaseuraansa Joutsenon Kullervoa. Hän oli mukana nostamassa joukkuetta historiallisesti I divisioonaan kaudella 1989 ja kuului joukkueen runkopelaajiin lähes koko 1990-luvun ajan. Valtonen palasi Kultsu FC:n paitaan kaudella 2008 joukkueen taistellessa Kolmosen lohkovoitosta, jonka se myös saavutti.


title: Hannu Valtonen (jalkapalloilija)

text: Pääsarjatasolla Valtonen on pelannut kaudella 1985 Helsingin Jalkapalloklubissa ja kaudella 1995 Mikkelin Palloilijoissa. Pääsarjaensiesiintymisensä hän teki Helsingissä 28. huhtikuuta 1985 Rovaniemen Palloseuraa vastaan 2–2-tasapeliin päättyneessä ottelussa. Tuolloin Jyrki Heliskosken valmentaman HJK:n riveissä hän saavutti kauden päätteeksi Suomen mestaruuden. Yhteensä Valtonen pelasi pääsarjatasolla 38 ottelua.


title: Hannu Valtonen (jalkapalloilija)

text: Valtonen on voittanut myös futsalin Suomen mestaruuden lappeenrantalaisen IFK Willmanstrandin paidassa kaudella 1999–2000. Futsalin lisäksi joukkue on osallistunut jalkapallon KKI-sarjoihin, ja kaudella 2005 se pääsi Suomen cupin Fair Play -finaaliin, jossa se voitti HIFK:n 2–1 Valtosen tehdessä maalin ja syöttäessä toisen.


title: Hannu Valtonen (jalkapalloilija)

text: Jalkapallouransa jälkeen Valtonen on toiminut matematiikan ja kemian opettajana lappeenrantalaisessa Kimpisen lukiossa.


title: Vaaranlampi (Utajärvi)

text: Vaaranlampi pieni järvi Utajärven kunnassa.


title: Vaaranlampi (Utajärvi)

text: Järvi sijaitsee Sanginkylän itäkoillislaidalla, seututie 837:n ja seututie 836:n risteyksestä 2,5 kilometriä kaakkoon Toppisensuon takana. Järven laskuoja on nimeltään Vaaraoja. Se laskee Itäojan kautta Sanginjärveen, eli Vaaranlampi kuuluu tätä kautta Oulujoen vesistöön. Järven läheisyyteen menee nykyään metsäautotie Hautamaan kautta, aiemmin sinne tuli suurin piirtein samaa reittiä polku.


title: Vaaranlampi (Utajärvi)

text: Järveä ympäröi pääosin suo, kaakkoislaidan Vaaransuo on järven rannalla upottavaa aapaa. Järven pohjoisranta on sen sijaan kalliota, Lamminvaaraa, joka on Utajärven laajimpia avokallioalueita. Vaaranlampi on hyvin matala ja tummavetinen eikä siinä ole juuri vesikasveja. Haukien, ahventen ja särkien ohella järvessä ei ole muuta kalaa. Järven itärannalla kallion laidalla on karttaan merkitsemätön vanha metsäsauna, pohjoisrannalla kesämökkikäytössä oleva eräkämppä ja saunarakennus. Vakinaista asutusta järven rannalla ei ole ollut koskaan.


title: Randy Jones

text: Randy Jones (s. 13. syyskuuta 1952 Raleigh, Pohjois-Carolina) on yhdysvaltalainen disko- ja poplaulaja. Hän oli Village Peoplen alkuperäinen cowboyjäsen.


title: Randy Jones

text: Jones jatkaa soolouraansa ja julkaisi vuonna 2007 sooloalbumin nimeltä "Ticket to the World". Muiden Village Peoplen jäsenten tavoin Jones esiintyi vuonna 1980 elokuvassa "Can't Stop The Music". Tällä hetkellä Randy Jones asuu New Yorkissa.


title: Randy Jones

text: Vuonna 2009 hän esiintyi TV-sarjassa "Flight of the Conchords" yhdessä musiikkivideossa.


title: Randy Jones

text: Hän esiintyi itsenään vuonna 2011 videopelissä "Postal III".


title: Randy Jones

text: Jones on homoseksuaali.


title: Ratsastus kesäolympialaisissa 2008

text: Ratsastus kesäolympialaisissa 2008 järjestettiin Hongkongissa elokuun 9. päivästä elokuun 21. päivään.


title: Matkalampi (Utajärvi)

text: Matkalampi on pieni järvi, tai paremminkin lampi Utajärven kunnassa.


title: Matkalampi (Utajärvi)

text: Järvi sijaitsee Sanginkylän eteläisimmällä laidalla, seututie 837:stä polkua myöten 300 metriä luoteeseen heti Matkalan talon jälkeen. Sillä ei ole laskuojaa ja se saanee vetensä läheiseltä suolta.


title: Matkalampi (Utajärvi)

text: Järven rannat ovat suota, länsilaidalla lähes sen rantaan ulottuu Pehkeensuon turvetuotantoalue. Etelän puolella on tosin Matkalamminsaari-niminen kangas, jonka laidassa on myös lähde. Järvessä kasvaa jonkin verran ulpukkaa ja sen suorantamilla hillaa. Vaikka kyseessä on hyvin pieni lampi, siinä on sekä haukia, ahvenia että särkiä, kiiskien lisäksi. Järven rannat ovat asumattomia.


title: Rick Medlocke and Blackfoot

text: Rick Medlocke And Blackfoot on vuonna 1987 julkaistu uudelleen kasatun Blackfootin albumi. Alkuperäisen yhtyeen hajottua lopullisesti vuonna 1986 Rick Medlocke kokosi ympärilleen uuden yhtyeen ja jatkoi Blackfootin nimellä.


title: Maurice Bishop

text:
Maurice Rupert Bishop (29. toukokuuta 1944 – 19. lokakuuta 1983) oli grenadalainen poliitikko ja vallankumousjohtaja. Kaapattuaan vallan hän toimi vuodesta 1979 vuoteen 1983 Grenadan pääministerinä.
Bishopin vanhemmat olivat Rupert ja Alimenta Bishop. Hän kävi London School of Economicsia ja oli perehtynyt laajalti mustien asiaa ajavaan black power -liikeeseen. Palattuaan Grenadaan hänestä tuli poliittisesti aktiivi. Vuonna 1973 hänestä tuli marxilaisen New Jewel Movement (NJM) puolueen johtaja. Hänet valittiin parlamenttiin ja hän toimi usean vuoden ajan Grenadan parlamentin alahuoneen oppositiojohtajana vastustaen pääministeri Eric Gairyn ja hänen Grenadan yhtyneen työväenpuolueen ("Grenada United Labour Party", GULP) hallintoa.
Vuonna 1979 Bishopin puolue kaappasi vallan Gairyltä joka oli tuolloin YK:ssa pitämässä puhetta. Bishop jäädytti perustuslain ja julisti itsensä Grenadan pääministeriksi. NJM:tä lukuun ottamatta kaikki muut puolueet kiellettiin eikä Bishopin kauden aikana pidetty vaaleja. Perustuslain puuttuessa PRG sääti lakeja astuksina. Maata johti periaatteessa Bishop pääministerinä ministerikabinetin johdossa, käytännössä NJM:n keskuskomitea.


title: Maurice Bishop

text: Bishop ryhtyi valtaanpäästyään luomaan läheisiä suhteita Kuubaan. Hän käynnisti useita projekteja, mm. uuden lentokentän rakentamisen saaren eteläkärkeen ja suuremman armeijan muodostamisen. Lentokentän rahoitus ja työvoima tuli Kuubalta, vaikka suurin osa sen infrastruktuuria oli eurooppalaisten rakennuttajien suunnittelemaa.Yhdysvaltain presidentti Ronald Reagan syytti Grenadaa aikomuksesta käyttää uuden lentoaseman pitkää kiitotietä neuvostoliittolaisten sotilaslentokoneiden välilaskupaikkana.


title: Maurice Bishop

text: Politiikkansa perusajatuksina Bishop piti työläisten ja naisten oikeuksien parantamista ja rasisismin vastustamista. Naisille taattiin saman suuruinen palkka kuin miehille sekä äitiysloma. Sukupuolinen syrjintä kiellettiin. Myös terveydenhuoltoa, koulutusta ja nuorten asemaa yhteiskunnassa pyrittiin parantamaan. Hallinnon varjopuolina olivat opposition ja vapaan lehdistön toiminnan rajoittaminen.


title: Maurice Bishop

text: Bishopin hallinnon aikana perustettiin myös Kansan vallankumousarmeija ("People's Revolutionary Army", PRA). Armeijan muodostamista kritisoitiin rahojen ja resurssien tuhlauksena. PRA:ta syytettiin myös ihmisoikeusrikkomuksista, kuten poliittisten toisinajattelijoiden kidutuksesta ja pidätyksistä ilman oikeudenkäyntiä. PRA:han värväytyneiden piti vannoa uskollisuudenvala NJM:lle ja marxilaisen sosialismin luonnolliselle ylivertaisuudelle hallinnon perustana.


title: Maurice Bishop

text: Vuonna 1983 NJM:n johdossa ilmeni erimielisyyksiä. Ryhmä puolueen jäseniä halusi Bishopin joko luopuvan vallasta tai hyväksyvän vallanjaon varapääministeri Bernard Coardin kanssa. Bishop hylkäsi nämä esitykset ja joutui lopulta luopumaan vallasta ja Coardin asettamaan kotiarestiin lokakuun 1983 ensimmäisen viikon aikana. Bishopin uudelleenvaltaannousua kannattavat järjestivät laajoja mielenosoituksia eri puolilla maata. Erään niistä aikana väkijoukko vapautti Bishopin kotiarestista. Bishop matkusti armeijan päämajaan Fort Rupertiin. Hänen saavuttuaan sinne sotilaita lähetettiin muualta Fort Rupertiin. Fort Rupertissa alkoi taisteluita joissa sai useita siviilejä surmansa. Bishop ja seitsemän muuta, mukaan lukien kabinettiministereitä vangittiin. Armeijan teloitusryhmä ampui heidät myöhemmin päivällä.


title: Maurice Bishop

text: Maurice Bishop nai Angela Redheadin vuonna 1966. Heillä oli kaksi lasta: John ja Kariin. Angela Bishop muutti Kanadaan lastensa Johnin ja Nadian kanssa vuonna 1981 Bishopin ollessa vielä pääministerinä. Bishopilla oli myös poika, Vladimir, pitkäaikaisen rakastajattarensa Jacqueline Creftin kanssa, joka oli myös PRG:n ministeri. Jacqueline sai surmansa yhdessä Bishopin kanssa St. George'sissa. Vladimir sai myöhemmin surmansa puukotuksessa torontolaisessa yöklubissa.Steve Clark: The Second Assassination of Maurice Bishop. Teoksessa New International, Nr. 6. New York 1987. ISBN 0-87348-641-2


title: Hereditaarinen angioödeema

text: Hereditaarinen angioödeema (HAE) (ICD-10: D84.1, T78.3) on perinnöllinen turvotuskohtauksia aiheuttava sairaus, joka tunnetaan myös nimellä "Quinken ödeema". HAE on hyvin samanlainen kuin nokkosihottuma sillä erotuksella, että nokkosihottuma esiintyy orvaskedessä, kun taas HAE:ssa turvotuksen esiintymisalueita ovat verinahka, ihonalaiskerros, limakalvot ja limakalvojen alaiset kudokset.


title: Hereditaarinen angioödeema

text: Tauti voi olla hengenvaarallinen, koska siihen saattaa liittyä kurkunpään turvotusta, jota ei voida lievittää kortisonilla eikä adrenaliinilla. Tämä voi johtaa potilaan tukehtumiseen.


title: Hereditaarinen angioödeema

text: Aiemmin turvotuskohtauksia pidettiin neuroottisina ja taudin nimi olikin alun perin "hereditaarinen angioneuroottinen ödeema" (HANE). Vuonna 1963 kuitenkin taudinaiheuttaja selvisi: perinnöllinen komplementin C1:n estäjän (C1-INH) puutos.


title: Hereditaarinen angioödeema

text: Nykyään tautia voidaan hoitaa mm. C1:n estäjällä.


title: Tahvo Hiekkaranta

text: Staffan (Tahvo) Hiekkaranta (vuoteen 1906 Hoffrén) (26. joulukuuta 1879 Maaninka – 11. syyskuuta 1947 Helsinki) oli suomalainen vaatturimestari ja sosialidemokraattien kansanedustaja.


title: Tahvo Hiekkaranta

text: Hiekkaranta syntyi räätäli Matts Hoffrénin ja Ada Charlotta Iivarisen lapsena vuonna 1879 Maaningalla. Hän suoritti kansakoulun ja opiskeli kansanopistossa vaatturiksi. Vaaturintointa hän hoiti Maaningalla ja Kuopiossa. Lisäksi hän toimi Maaningalla osuuskaupan hoitajana. Nuoruudessaan Hiekkaranta oleskeli myös lyhyen aikaa Yhdysvalloissa ja Neuvostoliitossa. Suomen sisällissodan jälkeen Hiekkaranta oli vangittuna poliittisista syistä noin vuoden ajan.


title: Tahvo Hiekkaranta

text: Kansanedustajana Hiekkaranta toimi vuonna 1917 noin puolen vuoden ajan edustaen Kuopion läänin läntistä vaalipiiriä. Eduskunnassa hän oli jäsenenä Valtiovarainvaliokunnassa. Lisäksi hän toimi useissa kulttuuri-alan luottamustehtävissä mm. Sibelius-Akatemian hallinnossa.


title: Tahvo Hiekkaranta

text: Hiekkaranta oli naimisissa vuodesta 1906 lähtien Anna Kataisen kanssa.


title: Taiwaninsalmi

text: Taiwaninsalmi (myös Formosansalmi) on noin 160 kilometriä leveä manner-Aasian ja Taiwanin saaren välinen ja toisaalta Etelä-Kiinan meren ja Itä-Kiinan meren rajana toimiva salmi. Vedensyvyys on enimmillään noin 70 metriä.


title: Taiwaninsalmi

text: Salmen alue on ollut poliittisesti herkkä muun muassa muutaman Kiinan tasavallalle kuuluvan, mutta Kiinan kansantasavallan rannikolla sijaitsevan, saaren takia.


title: Roy Crane

text: Royston Campbell "Roy" Crane (22. marraskuuta 1901 – 7. heinäkuuta 1977) oli yhdysvaltalainen sarjakuvantekijä. Hänen luomiaan sarjoja olivat "Wash Tubbs", "Captain Easy" ja "Buz Sawyer". Muut jatkoivat taiteilijan aloittamaa työtä tämän vetäydyttyä ja vielä kuoltuakin.


title: Roy Crane

text: Crane voitti vuonna 1950 National Cartoonists Societyn Reuben-palkinnon.


title: Medicine Man

text: Medicine Man on Rick Medlocken johtaman Blackfoot-yhtyeen albumi vuodelta 1991.


title: Chaplin (elokuva)

text: Chaplin on vuonna 1992 valmistunut brittiläinen elokuva, joka kertoo koomikko Charles Chaplinin elämästä 5-vuotiaasta 88-vuotiaaksi. Elokuvan on ohjannut Richard Attenborough. Chaplinia näyttelee Robert Downey Jr., joka ansaitsi roolistaan Oscar-ehdokkuuden. Sivurooleissa esiintyvät muun muassa Dan Aykroyd, Kevin Kline, Geraldine Chaplin ja Anthony Hopkins. Elokuvaan musiikin säveltänyt John Barry sai myös työstään Oscar-ehdokkuuden.


title: Chaplin (elokuva)

text: "Video-oppaassa" vuodelta 1994 Bello Romano antaa "Chaplinille" neljä tähteä viidestä, mikä vastaa sanallista arviota ”erinomainen”.


title: Jovan Aćimović

text: Jovan ""Kule"" Aćimović (Jован Аћимовић) (s. 21. kesäkuuta 1948 Belgrad, Jugoslavia) on serbialainen entinen jalkapalloilija.


title: Jovan Aćimović

text: Keskikentällä laajalla säteellä pelannut Aćimović ei ollut erityisen nopea pelaaja, mutta korvasi puutteet voimallaan, peräänantamattomuudellaan ja käytännöllisellä pelitavallaan. Hän oli OFK Belgradin juniorityön kasvatti, mutta pelasi suurimman osan urastaan, kaikkiaan kymmenen kauden ajan (1965–1976), toisessa belgradilaisseurassa, Punaisessa tähdessä. Hän muodosti Miljan Miljanićin valmentamassa joukkueessa yhdessä Dragan Džajićin ja Dragoslav Šekularacin kanssa pitelemättömän kolmikon ja voitti neljä Jugoslavian mestaruutta. Uransa loppuvuosina hän pelasi kaksi kautta Bundesliigan Saarbrückenissä ja yhden kauden Jugoslavian kolmostasolla Sinđelić Belgradissa ennen lopettamistaan vuonna 1979.


title: Jovan Aćimović

text: Jugoslavian maajoukkueessa Aćimović pelasi vuosina 1968–1976 kaikkiaan 55 ottelua ja teki kolme maalia. Hän kuului hopeaa saavuttaneeseen Jugoslavian joukkueeseen 1968 EM-kisoissa ja pelasi myös 1974 MM- ja 1976 EM-kisoissa (4. sija).


title: After the Reign

text: After the Reign on Blackfootin studioalbumi vuodelta 1994.


title: Awaken the Dreamers

text: Awaken The Dreamers on yhdysvaltalaisen deathcore-yhtye All Shall Perishin kolmas studioalbumi, joka julkaistiin 5. syyskuuta 2008.


title: Awaken the Dreamers

text: Albumi ylsi Yhdysvalloissa Billboard 200 -listan sijalle 126.


title: Punapäätikat

text: Punapäätikat ("Piculus") on tikkojen heimoon kuuluva lintusuku.


title: Virnat

text: Virnat ("Vicia") eli terttuvirnat on hernekasvien suku, johon kuuluu noin 140 lajia. Tähän sukuun kuuluva härkäpapu on vanha ja yleinen ravinto- ja rehukasvi; monia muitakin lajeja viljellään rehuksi.


title: Virnat

text: Virnat jaetaan toisinaan myös useammaksi suvuksi, joita ovat virnat ("Vicia"), sieponvirvilät ("Ervilia") ja sirkunvirvilät ("Ervum"). Suomessa tavattavista lajeista sieponvirvilöihin kuuluvat peltovirvilä ("Vicia hirsuta", syn. "Ervium hirsuta") sekä metsävirvilä ("Vicia sylvatica", syn. "Ervium sylvatica") ja sirkunvirvilöihin mäkivirvilä ("Vicia tetrasperma", syn. "Ervum tetraspermum").


title: Virnat

text: Lajeja Suomessa ja Pohjoismaissa:


title: Virnat

text: Muualla esiintyviä lajeja:


title: Dragan Džajić

text: Dragan Džajić (s. 30. toukokuuta 1946 Ub, Jugoslavia) on serbialainen entinen jalkapalloilija, pelipaikaltaan vasen laita. Hän on yksi maansa kaikkien aikojen pelaajista. Tuolloisen Serbia ja Montenegron jalkapalloliitto nimesi hänet vuonna 2003 maan parhaaksi pelaajaksi viimeisen 50 vuoden ajalta UEFA:n kyselyssä.


title: Dragan Džajić

text: Pienessä Ubin kaupungissa Belgradin lähistöllä syntynyt Džajić aloitti uransa paikallisessa Jedinstvo-seurassa, mistä valmentja Miljan Miljanić löysi hänet 17-vuotiaana pääkaupungin suurseuraan Punaiseen tähteen vuonna 1962. Džajić pelasi aluksi vasempana laitapuolustajana, mutta löysi pian paikkansa hyökkäävämmässä roolissa. Hän pelasi joukkueessa kaikkiaan 13 vuoden ajan ja teki maaleja sekä syötteli kuuluisalla vasemmalla jalallaan annetuilla palloa taisteluparilleen Jovan Aćimovićia. Hän voitti seurassa viisi liigamestaruutta ja neljä kertaa cup-pokaalin. Vuosina 1975–1977 Džajić pelasi kaksi kautta Ranskan pääsarjassa Bastian joukkueessa, mutta palasi vielä yhden kauden ajaksi Punaiseen tähteen ennen lopettamistaan vuonna 1978.


title: Dragan Džajić

text: Jugoslavian maajoukkueessa pelasi EM-kisoissa 1968, missä joukkue sijoittui hopealle ja Džajić voitti kahdella maalillaan lopputurnauksen maalikuninkuuden, ja 1976 (4. sija) sekä 1974 MM-turnauksessa. Kaikkiaan hän edusti maataan vuosina 1964–1979 85 ottelussa, joissa hän teki 23 maalia. Hän oli Jugoslavian eniten maaotteluita pelannut pelaaja ennen kuin Savo Milošević rikkoi hänen ennätyksensä vuonna 2004.


title: Dragan Džajić

text: Vanhemmalla iällä Džajić toimi Punaisessa tähdessä aluksi urheilutoimenjohtajana, jonka ajan suurin hetki oli Euroopan Cupin voitto kaudella 1990/91. Vuosina 1998-2004 hän toimi seuran puheenjohtanaa.


title: Artimus Pyle

text: Thomas Delmer ”Artimus” Pyle (s. 15. heinäkuuta 1948 Louisville, Kentucky, Yhdysvallat) on yhdysvaltalainen rockmuusikko, joka tuli tunnetuksi Lynyrd Skynyrdin rumpalina. Hänet otettiin vuonna 2006 yhtyeen muiden jäsenten kanssa Rock and Roll Hall of Fameen.


title: Artimus Pyle

text: Pyle kuului Lynyrd Skynyrdin kokoonpanoon jo 1970-luvulla; hän selvisi yhtyettä vuonna 1977 kohdanneesta surullisenkuuluisasta lento-onnettomuudesta. Myöhemmin hän on vaikuttanut muun muassa A.P.B.:n eli Artimus Pyle Bandin keulahahmona. Hän kuului myös Lynyrd Skynyrdin uuteen kokoonpanoon ja levytti sen kanssa "Lynyrd Skynyrd 1991" -albumin.


title: Artimus Pyle

text: Pyle on joutunut Floridan seksuaalirikollisten rekisteriin koska tämä vaimonsa väittämän mukaan oli 1993 seksuaalisesti hyväksikäyttänyt 4- ja 8-vuotiaita tyttäriään. Tuomiona oli kahdeksan vuotta ehdonalaista; elinkautiselta Pyle välttyi sovittelusopimuksen ("plea bargain") ansiosta. Myöhemmin hän jäi kiinni seksuaalirikollisten rekisteriin rekisteröitymättä jättämisestä.


title: CVM

text: CVM (Complex Vertebral Malformation, monimuotoinen nikamaepämuodostuma) on holstein-rotuisilla naudoilla esiintyvä vakava geenivirhe. Se aiheuttaa homotsygoottina epämuodostumia ja sikiökuolemia. Heterotsygootit kantajat ovat oireettomia.


title: CVM

text: CVM on jäljitetty 80-luvulla eläneeseen sonniin Carlin-M Ivanhoe Bell, jota käytettiin kahdenkymmenen vuoden ajan kansainvälisessä jalostuksessa sen periyttämän erinomaisen maitotuotoksen vuoksi. DNA-tutkimuksissa on todettu, että Carlin-M Ivanhoe Bellin isä Pennstate Ivanhoe Star kantoi myös sekä CVM- että BLAD-geeniä, ja sen isänisä Osborndale Ivanhoe BLAD-geeniä mutta ei CVM-geeniä. Näin CVM:ää aiheuttava mutaatio tapahtui joko Pennstate Ivanhoe Starissa tai jossakin sen emänpuoleisessa suvussa. Myös Carlin-M Ivanhoe Bell kantoi BLAD:ia aiheuttavaa geenivirhettä. Kyseinen geeni sijaitsee eri kromosomissa kuin CVM:ää aiheuttava geeni.


title: CVM

text: CVM-oireyhtymä havaittiin tanskalaisessa holsteinkarjassa ensi kerran vuonna 1999, ja seuraavina vuosina myös Yhdysvalloissa, Isossa-Britanniassa, Alankomaissa ja Japanissa. Carlin-M Ivanhoe Bellin suosion ja suuren jälkeläismäärän seurauksena geenivirhettä tavataan kautta maailman. Vuosituhannen vaihteessa esimerkiksi Tanskassa ja Japanissa yli 30 % parhaista jalostussonneista oli sen jälkeläisiä.


title: CVM

text: CVM:n paljastava testi kehitettiin 2000-luvun vaihteessa. Vuoden 2000 lopussa sitä tehtiin ainoastaan Tanskassa; Suomeen testin lisenssi ostettiin vuonna 2001.


title: CVM

text: CVM aiheuttaa luomista eli sikiön abortoitumista sekä erilaisia selkärangan nikamien epämuodostumia, sydämen epämuodostumia ja pientä syntymäpainoa. Sen aiheuttava geeni on resessiivinen ja geenin suhteen heterotsygoottiset CVM-kantajat ovat oireettomia.


title: CVM

text: Geeniä homotsygoottina kantavista sikiöistä jopa 80 % abortoituu 260 vuorokauden kuluessa hedelmöityksestä. Naudan normaali kantoaika on 280 vuorokautta. Vain noin 4-5 % CVM-sikiöistä syntyy elävinä. Syntyvät vasikat ovat kuitenkin elinkelvottomia.


title: CVM

text: CVM-vasikan tunnistaa normaalia lyhyemmästä kaulasta ja koukussa olevista sorkista. Muita oireyhtymään liittyviä epämuodostumia ovat muun muassa selkänikamien muotopoikkeamat tai yhteenkasvamat, selkärangan kiertyminen, vuohis- ja rannenivelten supistuneisuus ja koukkuasento sekä kylkiluiden osittainen yhteensulautuminen pareittain. Sydämessä on havaittu esimerkiksi tärkeiden verisuonien poikkeavia sijainteja.


title: CVM

text: Karjanpitäjälle CVM aiheuttaa monia ongelmia: geeniä kantava lehmä tiinehtyy 25 % huonommin kuin terve, ja keskeytyneet tiineydet johtavat heikkoon maidontuotantoon. Tästä syystä geeniä kantavat eläimet joudutaan usein poistamaan karjasta.


title: CVM

text: Vuonna 2001 esikarsittiin Suomen ensimmäinen sonni-ikäluokka CVM-geenin suhteen. Tätä vanhemmista sonneista jouduttiin poistamaan CVM-kantajuuden vuoksi myös parhaita eläimiä, mikä johti rodun jalostuksen hidastumiseen. Samankaltainen ilmiö havaittiin myös muissa eurooppalaisissa maissa.


title: Itävallan tulevaisuuden liitto

text: Itävallan tulevaisuuden liitto () on itävaltalainen puolue. Puolueen perustivat huhtikuussa 2005 vapauspuolueen enemmistön kanssa riitautuneet jäsenet kuten Jörg Haider ja Ursula Haubner. Puolueen puheenjohtaja on ollut alusta alkaen Haider, joka kuitenkin kuoli vain pari viikkoa vaalivoiton jälkeen 11.10.2008 auto-onnettomuudessa Klagenfurtissa Kärntenin osavaltiossa. Jörg Haiderin kuoleman jälkeen puolueen puheenjohtajaksi nousi Stefan Petzner. Hänet kuitenkin erotettiin pian, puheenjohtajaksi valittiin Josef Bucher.


title: Itävallan tulevaisuuden liitto

text: Itävallan tulevaisuuden liitto osallistui ensimmäistä kertaa parlamenttivaaleihin vuonna 2006. Puolue ylitti neljän prosentin äänikynnyksen saatuaan 4,1 prosenttia äänistä, ja se oikeutti seitsemään parlamenttipaikkaan. Parlamenttivaaleissa vuonna 2008 puolue sai 10,8 % äänistä ja 21 parlamenttipaikkaa. Osavaltioiden maapäivillä se on edustettuna ainoastaan Kärntenissä.


title: Itävallan tulevaisuuden liitto

text: Bucherin yritettyä muuttaa puolueen linjaa Kärntenin aktiivit jättivät puolueen ja perustivat uuden Die Freiheitlichen in Kärnten -puolueen 2009. Tämä puolue lakkasi 2010. Josef Bucher erosi puolueen johdosta vuoden 2013 vaalien jälkeen. Hänen seuraajakseen tuli Gerald Grosz.


title: Itävallan tulevaisuuden liitto

text: Heinäkuussa 2017 kaksi viimeistä puolueen edustajaa Kärntenin maapäivillä jättivät puolueen.


title: Töyhtöpoimijat

text: Töyhtöpoimijat ("Hemicircus") on tikkojen heimoon kuuluva lintusuku.


title: Victor Salva

text: Victor Ronald Salva (s. 29. maaliskuuta 1958) on yhdysvaltalainen elokuvaohjaaja ja rekisteröity seksuaalirikollinen.


title: Victor Salva

text: Salva tuli tunnetuksi kauhuelokuvasta "Kauhujen yö" ("Clownhouse", 1988). Sen tekemisen aikana hän hyväksikäytti seksuaalisesti pääosassa esiintynyttä 12-vuotiasta Nathan Forrest Wintersiä. Hän jopa kuvasi suuseksiä itsensä ja lapsinäyttelijän välillä. Tuomio oli kolmen vuoden vankeus, josta ohjaaja kuitenkin istui vain 15 kuukautta.


title: Victor Salva

text: Skandaalista huolimatta "Kauhujen yö" menestyi. Se oli palkintoehdokkaana Fantasportossa ja Sundance-elokuvafestivaalilla. Salva on jatkanut uraansa tuomion jälkeenkin. Rikollinen tausta kuitenkin aiheutti sen, että seuraavan elokuvan, "Powderin" (1995) ilmestymistä Walt Disney Companyn omistaman Hollywood Picturesin kautta protestoitiin näkyvästi.


title: Victor Salva

text: Myöhempään tuotantoon lukeutuvat elokuvat "Rites of Passage" (1999), "Jeepers Creepers" (2001) ja "Jeepers Creepers II" (2003).


title: Chaplin

text: Chaplin on brittiläisperäinen sukunimi. Se voi viitata seuraaviin:


title: Zhai Zhigang

text: Zhai Zhigang (; s. 10. lokakuuta 1966) on kiinalainen hävittäjälentäjä ja kiinalainen avaruuslentäjä eli taikonautti. Shenzhou 7 -avaruuslennon komentajana hän suoritti Kiinan ensimmäisen avaruuskävelyn 27. syyskuuta 2008.


title: Zhai Zhigang

text: Zhai syntyi Kiinan koillisosassa Longjiangin piirikunnassa Qiqiharin kaupungissa Heilongjiangin maakunnassa. Hän värväytyi Kansan vapautusarmeijan ilmavoimien ilmailuinstituuttiin ja opiskeli hävittäjälentäjäksi. Lennettyään ainoastaan tuhat tuntia hänestä tuli everstiluutnantti ja Kansan vapautusarmeijan ilmavoimien lentäjien kouluttaja.


title: Zhai Zhigang

text: Vuonna 1996 Zhai valittiin ehdolle Kiinan avaruushallinnon avaruuslentäjäkoulutukseen. Hänet valittiin Kiinan ensimmäiseen 14 koulutettavan avaruuslentäjän ryhmään vuonna 1998. Hän oli yksi kolmesta taikonautista jotka olivat ehdolla "Shenzhou 5" -avaruuslennolle. Yang Liwei valittiin lennolle Zhai Zhigang sijoittuessa toiseksi ennen Nie Haishengia. Zhai oli yksi kuudesta "Shenzhou 6" -avaruuslennon loppukoulutukseen päässeestä. "Ta Kung Pao" sanomalehden mukaan Zhai Zhigang ja Nie Haisheng olivat johtava pari oltuaan "Shenzhou 5" avaruuslennon koulutettavien lopullisessa ryhmässä. Zhai harjoitteli koulutuksessa kuitenkin yhdessä Wu Jie:n kanssa. Fei Junlong ja Nie Haisheng osallistuivat tuolle lennolle.


title: Zhai Zhigang

text: 17. syyskuuta 2008 Zhai valittiin yhdessä Liu Bomingin ja Jing Haipengin kanssa "Shenzhou 7":n lopulliseen miehistöön Zhain tullessa valituksi lennon komentajaksi. 25. syyskuuta 2008 kello 16.10 Suomen aikaa heidät laukaistiin matkaan Kiinan ensimmäiselle kolmen hengen miehistön avaruuslennolle ja samalla Kiinan kolmannelle miehitetylle avaruuslennolle.


title: Zhai Zhigang

text: 27. syyskuuta 2008 Zhaista tuli ensimmäinen avaruuskävelylle osallistunut taikonautti. Liu seisoi tuolloin ilmalukossa avustamassa tarvittaessa Zhaita. Zhai sai avaruuskävelyn päätökseen kello 11.58 Suomen aikaa. Avaruuskävely kesti noin varttitunnin. Zhai heilutti avaruuskävelyn aikana Kiinan lippua ja lähetti terveiset Kiinan kansalle sekä maailman ihmisille. Kiinasta tuli kolmas valtio Neuvostoliiton ja Yhdysvaltain jälkeen, joka pystyi toteuttamaan avaruuskävelyn itsenäisesti.


title: Zhai Zhigang

text: Zhai käytti avaruuskävelyllä kiinalaisvalmisteista Feitian ("lennä taivaalla") -avaruuspukua. Noin kolme miljoonaa euroa maksava avaruuspuku painaa 120 kg ja sen kokoaminen ja pukeminen kestää 15 tuntia. Liulla oli päällään venäläisvalmisteinen "Orlan-M" -avaruuspuku.


title: Zhai Zhigang

text: Zhain harrastuksia ovat kalligrafia, tanssi ja tekniset vempaimet. Hän on naimisissa Zhang Shujingin kanssa ja heillä on yksi poika.


title: Poimijat

text: Poimijat ("Meiglyptes") on tikkojen heimoon kuuluva lintusuku.


title: Mahlatikat

text: Mahlatikat ("Sphyrapicus") on tikkojen heimoon kuuluva lintusuku.


title: Itävallan parlamenttivaalit 2006

text: Itävallan parlamenttivaalit 2006 järjestettiin 1. lokakuuta 2006. Vaaleissa valittiin yhteensä 183 edustajaa. Vaaleissa oli käytössä neljän prosentin äänikynnys. Vaaleihin osallistui kaksi suurinta puoluetta SPÖ ja ÖVP. Kahden suurimman puolueen lisäksi vaaleihin osallistui Die Grüne, kansallismielinen FPÖ ja ensimmäistä kertaa parlamenttivaaleihin osallistunut uusi populistinen BZÖ. Vaaleihin osallistui myös paljon parlamentin ulkopuolisia puolueita. Suurimmaksi puolueeksi selviytyi 68:lla paikalla SPÖ. Toiseksi suurimmaksi puolueeksi tuli ÖVP saaden 66 paikkaa. Die Grüne ja FPÖ saivat molemmat 21 paikkaa. BZÖ sai sekin seitsemän paikkaa parlamenttiin ylitettyään äänikynnyksen.


title: Itävallan parlamenttivaalit 2006

text: Tulokset::


title: Mum (deodorantti)

text: Mum on Yhdysvalloista lähtöisin oleva deodoranttimerkki. Se oli maailman ensimmäisiä deodoranttimerkkejä. Tuotemerkki kehitettiin Philadelphiassa vuonna 1888.


title: Mum (deodorantti)

text: Suomessa Mum-deodorantti oli Tamron menestystuotteita.


title: Peñón de Alhucemas

text: Peñón de Alhucemas on saari ja yksi Espanjan territorioista (Plazas de soberanía) Marokon rannikolla. Peñón de Alhucemas on osa Islas Alhucemas -saariryhmää, johon kuuluvat myös lännempänä sijaitsevat Isla de Mar ja Isla de Tierra. Peñón de Alhucemas sijaitsee noin 300 metriä marokkolaisesta Al Hoceiman () kaupungista, 100 kilometriä länteen Melillasta ja 155 kilometriä itään Ceutasta.


title: Peñón de Alhucemas

text: Pinta-alaa saarella on 0,015 neliökilometriä ja korkeutta 27 metriä. Saari on täyteen rakennettu. Siellä on suuri linnoitus ja lukuisia taloryhmiä. Saaren kahdella korkeimmalla kohdalla on 1500-luvulta peräisin oleva vartiotorni ja kirkko. Peñón de Alhucemasin satama sijaitsee saaren itäpuolella.


title: Peñón de Alhucemas

text: Peñón de Alhucemasin, Isla de Marin ja Isla de Tierran historia ulottuu vuoteen 1559 saakka, jolloin Espanja sai lukuisia alueita Marokon rannikolta taisteltuaan ottomaanien armeijaa vastaan. Vuonna 1561 Espanja perääntyi Alhucemasin linnoituksestaan ja rakensi tornin Isla de Tierralle. Tuolloin saaret eivät olleet Espanjan miehittämiä ja vuonna 1669 marokkolaiskapinalliset aloittivat espanjalaisten rakennusten tulittamisen. Peñón de Alhucemasista tuli 28. elokuuta 1673 osa Espanjaa, ja siitä lähtien siellä on ollut pysyvä miehitys. Marokko on vaatinut saarta itselleen.


title: Someron Esa

text: Someron Esa on vuonna 1917 perustettu somerolainen urheilun yleisseura. Seuralla on toimintaa seuraavissa lajeissa: hiihto, suunnistus, uinti ja yleisurheilu.


title: Someron Esa

text: Someron Esan menestynein urheilija on ME-mies ja Euroopan mestari seiväshyppääjä Pentti Nikula, ja tunnetuista suomalaisista seiväshyppääjistä Someron Esaa edustavat tai ovat edustaneet myös Nikulan kanssa samaan aikaan kilpaillut Kauko Nyström sekä nuoremman polven hyppääjistä muun muassa Kauko Nyström junior, Kimmo Kuusela, Juha Rauhaniemi, Jari Holttinen, Minna Nikkanen, Eemeli Salomäki ja Tommi Holttinen. Myös yleisellä tulostilastolla mitaten Someron Esaa voidaan pitää Suomen parhaana seiväshyppyseurana kymmenen parhaan hyppääjän keskiarvon ollessa 531,5 cm.


title: Someron Esa

text: Someron Esan on järjestänyt vuodesta 1979 alkaen Seiväskarnevaaleja ja seura pystytti Pentti Nikulaa kuvaavan seiväshyppypatsaan Somerolle vuonna 2012.


title: Someron Esa

text: Nykyisin Someron Esalla on riveissään myös menestyneitä nuoria moukarinheittäjiä, joista Henri Liipola kohosi vuonna 2017 jo miesten Suomen mestariksi ja Ruotsi-maaottelun voittajaksi.


title: Someron Esa

text: Someron Esa vietti vuonna 2017 satavuotisjuhlavuottaan juhlatapahtumin ja julkaisemalla Aulis Tiensuun kirjoittaman historiikin ”Sata vuotta hyvässä seurassa”.


title: Someron Esa

text: Seura ylläpitää Esakallion tanssilavaa Somerolla.


title: Esakallio

text: Esakallio on tanssilava Somerolla Salontien varressa, lähellä Someron keskustaa. Tanssilattian pinta-ala on 600 m², ja lava on avoinna huhtikuun loppupuolelta lokakuun alkupuolelle. Tanssilavaa ylläpitää somerolainen urheiluseura Someron Esa, ja se avattiin yleisölle juhannuksena 1965.


title: Esakallio

text: Tomi Lindblomin kirjoittama Esakallion 50-vuotishistoriikki, Kymmenen legendan Esakallio, julkaistiin kesällä 2018.


title: Nefroottinen oireyhtymä

text: Nefroottisella oireyhtymällä eli nefroosilla tarkoitetaan tilaa, jossa virtsaan erittyy suuria määriä veren proteiineja (3,5 g / päivä / 1,73 m). Seurauksena on turvotuksia, veren albumiinipitoisuuden lasku ja veren rasva-arvojen kohoaminen.


title: Nefroottinen oireyhtymä

text: Nefroottinen oireyhtymä voidaan jakaa kahteen alatyyppiin:


title: Nefroottinen oireyhtymä

text: Sekundaarinen nefroosi on nefrooseista tavallisin. Sen kehittymisen aiheuttaa yleensä diabetes, ja tilan nimitys on diabeettinen nefropatia. Toinen tavallinen sekundaarisen nefroosin aiheuttaja on amyloidoosi, jolla tarkoitetaan proteiinisakkaumien kertymistä eri kudoksiin. Amyloidoosi voi johtua monesta eri sairaudesta, kuten myeloomasta. Myös reumataudit, kuten systeeminen lupus erythematosus eli SLE, Sjögrenin oireyhtymä sekä infektiot, kuten HIV ja hepatiitit, voivat olla syynä nefroosin kehittymiseen.


title: Nefroottinen oireyhtymä

text: Tavallisia syitä primaariseen nefroosiin ovat erilaiset munuaiskerästulehdukset (glomerulonefriitit), joissa elimistö hyökkää munuaiskeräsen rakenteita vastaan (niin sanotut autoimmuunitaudit). Munuaiskerästulehdusten alatyypit ovat hieman erilaisia aikuisilla ja lapsilla. Aikuisilla tavallisin munuaiskerästulehdus on membranoosinen glomerulonefriitti, joita on noin puolet tapauksista. Lapsilla nefroosin tavallisin syy on niin sanottu minimal change -nefriitti, mikä tarkoittaa, ettei tavanomaisessa mikroskooppitarkastelussa munuaiskeräsessä todeta muutoksia. Myös perinnölliset sairaudet voivat lapsilla johtaa nefroosin syntyyn.


title: Nefroottinen oireyhtymä

text: Nefroottisen oireyhtymän pääoire on virtsan korkea proteiinipitoisuus (3,5 g / päivä) sekä veren matala albumiinipitoisuus (< 30 g / l). Tämä yhdistelmä johtaa seuraaviin oireisiin:


title: Nefroottinen oireyhtymä

text: Nefroottiseen oireyhtymään liittyy myös kohonnut veritulppien muodostumisriski sekä lisääntynyt alttius infektioille.


title: Nefroottinen oireyhtymä

text: Nefroottinen oireyhtymä johtuu käytännössä aina munuaiskeräsen (glomerulus) vauriosta. Vaurio voi johtua muun muassa munuaiskeräsen tulehduksesta (glomerulonefriitti), verenvirtaukseen liittyvistä tekijöistä (korkea verenpaine), elimistön aineenvaihdunnan muutoksista (diabetes) tai perinnöllisestä sairaudesta (synnynnäinen nefroosi). Munuaiskeränen on rakenne, jossa alkuvirtsan suodatus tapahtuu: siinä suodattuu tavallisesti runsaasti vettä ja erilaisia suoloja. Nefroottisessa oireyhtymässä munuaiskeräsen verisuonten ja Bowmanin kotelon seinämä hajoaa siten, että suolojen ja veden lisäksi myös isot yhdisteet, kuten proteiinit, pääsevät läpäisemään seinämän eri kerrokset ja joutuvat muodostuvaan virtsaan. Albumiini on veren yleisin ja pienin proteiini. Siksi sitä poistuu nefroottisessa oireyhtymässä virtsaan eniten.


title: Nefroottinen oireyhtymä

text: Koska veren proteiineja poistuu virtsaan, alenee veren proteiinipitoisuus. Veren yleisin proteiini, albumiini, sitoo itseensä vettä. Kun albumiinia häviää verestä virtsaan, ei vesi enää pysty verisuonissa vaan karkaa ympäröiviin kudoksiin. Potilaalle kehittyy turvotus, joka on huomattavin silmien ympärillä sekä jaloissa. Kudoksiin kertyvä neste myös nostaa potilaan painoa.


title: Nefroottinen oireyhtymä

text: Turvotusta lisää myös niin sanotun reniini-angiotensiini-aldosteroni-järjestelmän eli RAAS-järjestelmän aktivoituminen. Tämän monimutkaisen vesi- ja suolatasapainon säätelyjärjestelmän käynnistää nesteen karkaaminen verisuonistosta. RAAS-aktivaatio aiheuttaa suolan ja veden takaisinimeytymisen virtsasta, mikä edelleen lisää kehon nestemäärää. RAAS-järjestelmä myös nostaa verenpainetta, mikä voi joillakin potilailla aiheuttaa verenpaineen kohonneesta.


title: Nefroottinen oireyhtymä

text: Nefroottisen potilaan kolesterolin sekä triglyseridien muodostuminen lisääntyy. Toisaalta veren rasvoja käytetään elimistössä vähemmän kuin normaalisti, jolloin veren rasva-arvot kohoavat ja erityisesti veren LDL-kolesteroli (”paha” kolesteroli) lisääntyy.


title: Nefroottinen oireyhtymä

text: Nefroosin hoito keskittyy toisaalta taudin aiheuttamaan perussyyhyn, kuten tulehdukseen tai diabetekseen, ja toisaalta helpottamaan taudin oireita (tukihoito).


title: Nefroottinen oireyhtymä

text: Tukihoidolla pyritään hillitsemään turvotusten kehittymistä, ehkäisemään verenpaineen kohoamista sekä ylläpitämään potilaan hyvää ravitsemustilaa. Myös liitännäissairauksien ilmaantumista pyritään estämään.


title: Nefroottinen oireyhtymä

text: Turvotuksia hoidetaan pääasiassa nesteenpoistolääkityksellä sekä ravitsemuksellisesti. Ravitsemuksellisesti potilaalle asetetaan suolarajoitus sekä nesterajoitus. Nesteenpoistajista yleisimmin käytetään furosemidia, joka joskus yhdistetään suonensisäiseen albumiinitiputukseen. Jos nestettä on runsaasti, voidaan sitä poistaa dialyysilaitteen ultrafiltraatiotoiminnolla. Verenpaineen kohoamista estetään ACE-estäjillä, jotka estävät RAAS-järjestelmän aktivoitumisen ja näin myös hillitsevät nesteen kertymistä.


title: Nefroottinen oireyhtymä

text:
Jos potilaan veren rasva-arvot ovat koholla, aloitetaan kolesterolilääkitys sekä pyritään vähentämään ruoasta saatavien kovien rasvojen määrää. Jos potilaalla on ollut verisuonitukos, hänelle annetaan veren hyytymistä estävä lääkitys aina virtsan proteiinimäärän kohotessa nefroottisen oireyhtymän rajan yli. Jostakin syystä ruoan proteiinirajoitus saattaa vähentää virtsaan erittyvän proteiinin määrää ja nostaa veren proteiinitasoa. Nefroottisen potilaan ravitsemuksen suunnittelu on usein monimutkaista ja vaatii ravitsemusterapeutin asiantuntemusta.
Munuaisten toiminnan vähentyessä huomattavasti ja potilaan yleisvoinnin huonontuessa voidaan aloittaa dialyysihoito ja laittaa potilas munuaisensiirtolistalle. Suurin osa nefrooseista ei kuitenkaan etene krooniseen munuaisten vajaatoimintaan asti.


title: Nefroottinen oireyhtymä

text: Jos nefroosin aiheuttaja on yleissairaus, kuten reumaan tai myeloomaan liittyvä amyloidoosi tai diabetes, se pyritään saamaan hallintaan taudille ominaisella hoidolla.


title: Nefroottinen oireyhtymä

text: Primaarisen nefroosin aiheuttaa yleensä tulehduksellinen sairaus (glomerulonefriitti), jonka hoidossa pyritään hillitsemään munuaiskeräsen tulehdusta. Koska kyseessä on autoimmuunitauti, jossa elimistö hyökkää itseään vastaan, potilaan immuniteettia koetetaan lamata lääkehoidolla. Tavallisimmin käytetään steroidihoitoa (prednisoloni), joskus myös siklosporiinia tai syklofosfamidia.


title: Nefroottinen oireyhtymä

text: Nefroosin ennuste vaihtelee huomattavasti taudin perussyyn mukaan. Diabeteksesta johtuvan nefroosin ennuste on huono, ja se etenee usein dialyysiä vaativaksi munuaisten vajaatoiminnaksi. Munuaiskerästulehdukset saadaan usein oireettomiksi steroidihoidolla, mutta monet niistä uusiutuvat helposti sekä lapsilla että aikuisilla. Pieni osa munuaiskerästulehduksista etenee pysyväksi munuaisten vajaatoiminnaksi, joka edellyttää dialyysihoitoa tai munuaisensiirtoa.


title: Murmansk (risteilijä, 1953)

text: Murmansk () oli Neuvostoliiton laivaston Projekti 68-bis -luokkaan eli "Sverdlov"-luokkaan kuulunut kevyt risteilijä, jonka köli laskettiin vuonna 1953 Severodvinskin telakalla. Alus valmistui 22. syyskuuta 1955.


title: Murmansk (risteilijä, 1953)

text: Alus liitettiin palvelukseen otettaessa Neuvostoliiton pohjoiseen laivastoon, jossa se poistettiin 1992. Alus myytiin 1994 Intiaan romutettavaksi. Hylyn hinaus kohti Intiaa alkoi 24. joulukuuta 1994. Finnmarkin rannikolla touvi katkesi ja hylky haaksirikkoutui Sørværin edustalle Norjan rannikolla.


title: Murmansk (risteilijä, 1953)

text: Hylyn omistaa Arabiemiraateista oleva yhtiö, joka ei ole siirtänyt sitä vaatimuksista huolimatta. Norjassa on herättänyt keskustelua aluksella mahdollisesti oleva radioaktiivinen aine . Norjan hallitus päätti 2009 romuttaa hylyn. Tarjouksen hylyn purkamisesta voitti AF Gruppen ja alun perin purkamisen piti alkaa vuonna 2009 ja valmistua vuonna 2011. Sopimuksen haltija AF Decom on rakentanut maavallit hylyn ympärille ja pumpannut sisälle jääneen veden pois. Tarvitaan vain hieman selvitystöitä sekä yhtiön pitää tehdä joitain valmistelevia toimia ennen purkutyön aloitusta Purku päättyi marraskuussa.


title: Murmansk (täsmennyssivu)

text: Murmansk () voi tarkoittaa:


title: Emma-teatteri

text: Emma-teatteri eli Teatteri Emma on teatterirakennus Naantalin Muumimaailmassa Kailon saaressa. Uusi teatterirakennus valmistui vuonna 2005, ja sen on suunnitellut Harri Laine, joka on suunnitellut myös muut Muumimaailman rakennukset. Katetussa teatterissa on 830 istumapaikkaa. Teatterin näyttämö on pyörivä. Muumien käytössä teatteri on Muumimaailman aukioloaikoina, ja illalla se toimii kesäteatterina eli iltateatterina. Teatterissa esiintyy myös tunnettuja suomalaisia viihdetaiteilijoita, ja siellä pidetään osa Naantalin musiikkijuhlien konserteista. Teatterin yhteydessä on myös teatteriravintola. Emma-teatterilla on ollut merkittävä vaikutus Naantalin kesäturismiin ja rannan ravintoloille.


title: Emma-teatteri

text: Muumimaailman operatiivisen johtajan Tomi Lohikosken mukaan Muumimaailma halusi kehittää matkailukohteen teatteritarjontaa ja hiipunutta iltaelämää, ja ehdotti yhteistyötä Linnateatterin kanssa uusittuun Emma-teatteriin kesäksi 2005. Linnateatterin johtaja Mikko Kouki oli heti innostunut yhteistyöstä ja sanoi sen hyödyntävän koko alueen osaamista ja siitä saatua synergiaa. Kahtena edellisenä kesänä Linnateatteri oli toteuttanut kesäteatteriesityksensä Turussa sijaitsevan Aboa Vetus & Ars Nova -museoiden pihalla, ja jatkoi esityksiä myös siellä Emma Teatterin lisäksi. Ensimmäiseksi kesäksi katsojatavoite asetettiin 20 000 katsojaan. Vuonna 2003 Linnateatterin kokonaiskatsojamäärä oli vajaat 40 000, joten lisäys olisi suuri. Muumimaailmassa vieraili vuonna 2003 210 000 ihmistä. Linnateatteri solmi ensin yksivuotisen sopimuksen Muumimaailman kanssa. Emma Teatterissa esitetty ensimmäinen Linnateatterin näytelmä "Kultaranta - komedia tasavallan presidenteistä kautta aikojen" sai ensi-iltansa 11. kesäkuuta 2005. Samana vuonna Muumimaailman omana teatterituotantona nähtiin kaksi esitystä päivittäin: Tove Janssonin tarina, "Muumit teatterissa", siitä, miten muumit löysivät teatterin sekä Muumipeikko ja Primadonna. Osa esityksistä oli ruotsinkielisiä ja muutamat myös viitotulla puheella. 4. kesäkuuta Emma-teatterissa esiintyi lähes täydelle katsomolle suomalainen bluesyhtye SF-Blues, jossa soittivat tuolloin Pepe Ahlqvist, Heikki Silvennoinen, Janne Rajala ja Jani Auvinen sekä vierailijoina Jukka Tolonen ja Mikko Kuustonen.


title: Emma-teatteri

text: Kesäkuussa 2006 Emma-teatterissa järjestettiin Jukka Haaviston juontama SOS-lapsikylän hyväksi pidetty hyväntekeväisyyskonsertti, jossa esiintyi Swing-yhtye Swing Gentlemen kokoonpanolla Pentti Lasanen, Antti Sarpila, Kari Sarpila, Risto Salmi, Seppo Aalto, Matti Aalto, Kaj Kerke ja Keith Hall.


title: Emma-teatteri

text: Linnateatterin Emma-teatteriin tuottamien komedianäytelmien ohjelmistopolitiikka oli määrätietoisen johdonmukaista. Neljä-kolme näyttelijää esitti kymmeniä rooleja pikakelauskomedian konseptissa. Syksyllä 2013 uutisoitiin, että Muumimaailma lopettaa yhteistyönsä Linnateatterin kanssa, koska se haluaa kehittää Emma-teatteri-nimestä brändin ja etsiä uutta suuntaa sille. Linnateatteri otti yhteistyön loppumisen hämmentyneenä vastaan ja se kosketti sitä myös taloudellisesti. Linnateatteri tuotti kesänäytelmiä Emmaan yhdeksän vuoden ajan.


title: Emma-teatteri

text: Emma-teatteri ja Turun kaupunginteatteri aloittivat kolmivuotisen yhteistyönsä kesällä 2015. Ajoitus uudelle yhteistyölle oli kaupunginteatterin kannalta erinomainen, sillä kaupunginteatterin teatteritalo on peruskorjauksessa vuosina 2014–2017 ja kaupunginteatteri joutuu sen aikaa toimimaan väistötiloissa. Yhteistyö oli oikeastaan paluu juurille, sillä Emma-teatterin ensimmäisenä toimintavuonna Linnateatterin johdossa olivat Arto Valkama ja Mikko Kouki, jotka nyt ovat Turun kaupunginteatterin johdossa. Myös Satu Rasila oli tuolloin käsikirjoittajana. Yhteistyö Emma-teatterin kanssa lähti hyvin käyntiin, sillä Turun kaupunginteatterin vuoden 2015 katsojista (101 932) lähes neljännes tuli sen katsotuimmasta näytelmästä Emma-teatterissa esitetystä "Hockey Nightista" 23 716 katsojalla.


title: Emma-teatteri

text:
"Kultaranta – komedia tasavallan presidenteistä kautta aikojen"
Linnateatteri
Kantaesitetys Emma-teatteri 11. kesäkuuta.Esityksessä käydään Suomen presidenttien kautta läpi Suomen historiaa. Esityksen tyylilajina oli Linnateatterin aikaisempien kesäteatteriesityksien tapaan hersyvä komediallisuus ja camp-henkisyys.


title: Emma-teatteri

text:
"B. Virtanen"
Linnateatteri
Kantaesitetys Emma-teatteri 2. kesäkuuta."Turun ja Naantalin Seudun Puhelinluettelo"


title: Emma-teatteri

text:
"Vares & Huhtikuun tytöt"
Linnateatteri
Kantaesitetys Emma-teatteri 3. kesäkuuta.
Katsojamäärä 33 000Näytelmä perustuu Reijo Mäen vuoden 2004 Vares-kirjaan "Huhtikuun tytöt". Näytelmä on ensimmäinen teatterisovitus Vareksesta. Esityksessä Vares selvittää 16 vuotta vanhaa kolmoiskatoamista. Esityksessä on myös paljon hahmoista syntyvää tilannehuumoria. Turun Sanomien Toni Lehtinen antaa kritiikissään positiivisen arvion näytelmästä. Hän kiittelee Satu Rasilan dramatisointia, jossa hän on onnistunut vangitsemaan Vares-hahmon inhimillisimmät piirteet ja pitää etenkin Kari-Pekka Toivosen roolisuoritusta Vareksena nappisuorituksena. Myös muut näyttelijäsuoritukset saivat enimmäkseen kiitosta ja lavastusta pidettiin onnistuneimpana tähän asti.


title: Emma-teatteri

text:
"Viivi ja Wagner"
Linnateatteri
Kantaesitetys Emma-teatteri 27. toukokuuta.
Katsojamäärä 23 500"Seitsemän Veljestä"


title: Emma-teatteri

text:
"Vares & Nuoruustango"
Linnateatteri
Kantaesitetys Emma-teatteri 27. toukokuuta.Näytelmä perustuu Reijo Mäen vuoden 2005 Vares-kirjaan "Nuoruustango". Suuren määrän henkilöhahmoja ja tapahtumia sisältävässä näytelmässä on dekkaria, puskateatteria, äijämäistä huumoria ja romantiikkaa. Turun Sanomien Annina Karhu antoi näytelmästä positiivisen kritiikin, jossa hän muun muassa piti esitystä viihdyttävänä, hyvin rytmitettynä, näyttelijäsuorituksia onnistuineina ja Mäen alkuperäisteoksen henkeä ja huumoria esityksessä vahvasti läsnä olevana. Myös lavasteita pidettiin onnistuneina.


title: Emma-teatteri

text:
"Kekkonen - Syntymästä kuolemattomuuteen"
Linnateatteri
Kantaesitetys Emma-teatteri 31. toukokuuta.
Katsojamäärä 25 500Näytelmä käsittelee kronologisesti Suomen tasavallan presidentti Urho Kekkosen elämää. Näytelmä on historiallinen kertomus, jossa on stand-up-henkinen komiikka. Parkkisen näytelmistä "Kekkonen" muistuttaa eniten "Stand up, Jesus!" -näytelmää, joka kantaesitettiin Turun kaupunginteatterissa vuonna 2003. Turun Sanomien Annina Karhu antoi kritiikissään positiivisen arvion.


title: Emma-teatteri

text:
"Vetämättömät – Balladi villistä länsi-Suomesta"
Linnateatteri
Kantaesitetys Emma-teatteri 28. toukokuuta.Näytelmä parodioi western-lajityyppiä.


title: Emma-teatteri

text:
"Suomi - Hulluu touhuu!"
Rakastajat-teatteri
Kantaesitetys Emma-teatteri 28. toukokuuta.Näytelmä on komedia suomalaisuudesta. Turun Sanomien Irmeli Haapanen antoi kritiikissään enimmäkseen negatiivisen arvion näytelmästä, pitäen sitä muun muassa kliseisenä ja suurimpana ongelma sitä, että siinä ei oikein päästä pintaa syvemmälle.


title: Emma-teatteri

text:
"Hockey Night"
Turun kaupunginteatteri
Kantaesitetys Emma-teatteri 28. toukokuuta.
Katsojamäärä 23 716. Turun kaupunginteatterin vuoden katsotuin näytelmä."Hockey Night" on jääkiekkoa käsittelevä komedia, joka koostuu sketseistä, jotka perustuvat parodiaan ja joissa roolihahmot vaihtuvat lennossa. Antero Mertaranta tekee näytelmässä näyttelijä depyyttinsä. Turun Palloseura toimi näytelmän yhteistyötahona. Turun Sanomien Irmeli Haapanen antoi kritiikissään näytelmästä positiivisen arvion ja kiitteli näyttelysuorituksia, mutta piti esitystä kuitenkin sketsien suhteen epätasaisena ja vain muutamaa sketsiä sellaisena, joissa alkuideaa oli jalostettu pelkästä vitsistä kunnon teatterilliseksi meiningiksi.


title: Emma-teatteri

text:
"Linnan Juhlat"
Turun kaupunginteatteri
Kantaesitetys Emma-teatteri 26. toukokuuta.
Katsojamäärä 21 014. Turun kaupunginteatterin vuoden katsotuin näytelmä.Komedia itsenäisyyspäivän vastaanotosta.


title: Bank of Montreal

text: Bank of Montreal () on Kanadan neljänneksi suurin pankki. Yhtiö toimii myös Yhdysvalloissa Harris pankin nimellä jossa sillä on konttoreita pääsiassa Chicagon alueella. Pankki perustettiin vuonna 1817 mikä tekee yhtiösta Kanadan vanhimman toiminnassa olevan pankin. Yhtiön päätoiminimi on BMO Financial Group ja pankkitoiminta käyttää Kanadassa nimeä BMO Bank of Montreal. BMO sijoittui sijalle 189. Forbes Global 2000 listalla.


title: Tazewell and Peoria Railroad

text: Tazewell and Peoria Railroad on yhdysvaltalainen Class III -luokan rautatieyhtiö, joka liikennöi Peorian kaupungissa Illinoisissa Peoria and Pekin Union Railwayn rataverkolla. Yhtiö muodostettiin vuonna 2004, jolloin se vuokrasi itselleen Peoria & Pekin Union Railwayn. Yhtiö toimii edeltäjänsä tavoin yhdysliikenteen välittäjänä Peoriassa.


title: Tazewell and Peoria Railroad

text: Tazewell and Peoria Railroadin rataverkkoon yhdistyvät suoraan BNSF Railwayn, Norfolk Southern Railwayn, Union Pacific Railroadin, Canadian National Railwayn, Illinois and Midland Railroadin, Iowa Interstate Railroadin, Toledo, Peoria and Western Railwayn, Keokuk Junction Railwayn, Central Illinois Railwayn, ja Pioneer Industrial Railwayn omistamat rataosat. Pysyvien kuljetussopimusten avulla yhteys saavutetaan myös Kansas City Southern Railwayn rataverkkolle Illinois and Midland Railroadin rataverkon kautta sekä CSX Transportationin rataverkolle Toledo, Peoria and Western Railwayn kautta.


title: Tazewell and Peoria Railroad

text: Yhtiö kuuluu Genesee & Wyoming Inc. -rautatiekonserniin.


title: Scotiabank

text: Scotiabank () on Kanadan toiseksi suurin pankki varallisuudella ja markkinaosuudella mitattuina. Yhtiön virallinen nimi on The Bank of Nova Scotia. Scotiabankilla on enemmän konttoreita Kanadan ulkopuolella kuin muilla kilpailevilla pankeilla. Yhtiö sijoittui sijalle 92. Forbes Global 2000 listalla.


title: Kresolipunainen

text: Kresolipunainen (CHOS) on väriaine, jota käytetään muun muassa pH-indikaattorina . Kresolipunaisen väri muutuu punaisesta keltaiseksi pH:n ollessa 0,0–1,0 ja jälleen keltaisesta punaiseksi pH-alueella 7,0–8,8 . Kresolipunainen on yksi herkimpiä ja yleisimmin käytettyjä indikaattoreita .


title: Kresolipunainen

text: Kresolipunaista käytetään myös lääketieteessä väriaineena muun muassa elektroforeesissa .


title: Psamathe (mytologia)

text: Psamathe () oli kreikkalaisessa mytologiassa kahden eri hahmon nimi.


title: Psamathe (mytologia)

text: Psamathe oli nereidi, joka muuntautui hylkeeksi välttääkseen Aiakoksen lähentelyn. Hän kuitenkin synnytti tälle Fokoksen äiti. Euripideen näytelmässä "Helena" hän myöhemmin meni naimisiin Egyptin kuninkaan Proteuksen kanssa ja synnytti tälle Theoklymenoksen ja Eidon.


title: Psamathe (mytologia)

text: Psamathe oli Argoksen kuninkaan Krotopaan tytär, joka synnytti Apollonille Linoksen. Psamathe kuitenkin pelkäsi isänsä rektiota lapsensa syntymään niin, että antoi tämän paimenten hoidettavaksi. Krotopaan koirat repivät kuitenkin lapsen riekaleiksi ja Krotopas tappoi tyttärensä, jonka seurauksena Apollon lähetti Argokseen lapsia tappaneen kulkutaudin.


title: Alain Menu

text: Alain Menu (s. 9. elokuuta 1963 Geneve, Sveitsi) on sveitsiläinen kilpa-autoilija. Hän voitti British Touring Car Championship -sarjan mestaruuden vuosina 1997 ja 2000. Menu ajoi vuosina 2001-2003 DTM-sarjassa Vuodesta 2005 lähtien Menu kilpaili World Touring Car Championship -sarjassa sijoittuen viimeisellä kaudellaan 2012 sarjan toiseksi. Vuonna 2013 Menu kilpailee Porsche Supercup -sarjassa.


title: WV

text: WV tarkoittaa seuraavia asioita:


title: Herbie Kastemaa

text: Heikki Johannes Antero ”Herbie” Kastemaa (s. ) oli suomalainen mainosgraafikko, joka tunnettiin erityisesti rock-henkisistä ja surrealistisista mainos- ja julistekuvistaan.


title: Herbie Kastemaa

text: Kastemaa valmistui Ateneumin graafiselta linjalta. Hänet tunnettiin julistetaiteilijana, mutta hän teki myös kuvataidetta, kolmiulotteisia töitä ja toimi art directorina mainostoimistoissa. Hän on suunnitellut kirjan kansia ja muun muassa Shellin mainontaa.


title: Herbie Kastemaa

text: Kastemaa toimi ennen oman mainostoimistonsa perustamista muun muassa SEKin ja Lintaksen palveluksessa.


title: Herbie Kastemaa

text: Kastemaa on suunnitellut musiikkitapahtumien, kuten Turku Jazzin ja Ruisrockin julisteita. Kastemaa suunnitteli myös Ylen logon ("Herbie Kastemaan renkaat"), joka oli käytössä vuosina 1990–1999. Ehkä eniten palkintoja Kastemaa sai vaateliike Mic Macille tekemästään mainonnasta.


title: Herbie Kastemaa

text: Kastemaa kuului 6G-graafikkoryhmään, joka pyrkii tuomaan esiin suomalaista julistetaidetta ja graafista suunnittelua.


title: Herbie Kastemaa

text: Vuonna 2012 Hannu Konttinen koosti Kastemaan töistä kirjan "Herbie Kastemaa, alitajunnan kalastaja."


title: Herbie Kastemaa

text: Kastemaa sai uransa aikana runsaasti palkintoja, kuten kuusi Vuoden huiput -kilpailun kultahuippua ja platinahuipun elämäntyöstään. Maailman luonnonsäätiön turkisten vastainen tietoisku toi hänelle Hopeisen Leijonan Cannesin mainosfestivaalilla 1983.


title: Heikki Kastemaa

text: Heikki Kastemaa (s. 15. tammikuuta 1953 Oulu) on suomalainen taidekriitikko, joka on kirjoittanut muun muassa "Taide"-lehteen, "Kalevaan" ja "Kaltioon". Kastemaa on ollut kirjoittajana ja toimittajana useissa taidekirjoissa. Hänen tutkimuksensa "Nykyaikojen kampanjat: Ars-näyttelyt ja niiden vastaanotto 1961–2006" ilmestyi vuonna 2009 Kuvataiteen keskusarkiston julkaisemana. Kastemaa pitää internetissä blogia nimimerkillä Kulttuurinavigaattori. Hän toimi Wikimedia Suomen hallituksen puheenjohtajana vuosina 2016-2018.


title: Heikki Kastemaa

text: Kastemaa on valmistunut kuvataideopettajaksi Taideteollisesta korkeakoulusta. Hän on toimittanut muun muassa kirjat Martti Mäestä, Einari Junttilasta ja Kimmo Kuismasen arkkitehtuurista. Lisäksi hän on tuonut esiin muuan muassa Eeli Aallon, Esko Männikön ja Veikko Törmäsen taidetta.


title: Heikki Kastemaa

text: Kriitikon työn ohella Kastemaa on opettanut kuvallista viestintää sekä kulttuuri- ja taidehistoriaa Oulun seudun ammattikorkeakoulussa ja toiminut taidenäyttelyiden kuraattorina. Hän oli vuosina 2012–2013 Suomen arvostelijain liiton varapuheenjohtaja. Kastemaa toimii vuosina 2015–2016 valtion kirjallisuustoimikunnan taidejournalismin jaostossa.


title: Heikki Kastemaa

text: Kastemaa on arvostellut muun muassa taidemaalari Vilho Lammen hahmon ympärille syntynyttä myyttiä eristäytyneestä taiteilijasta, joka ei saanut arvostusta. Lampi ei todellisuudessa ollut ”unohdettu mestari” vaan melko hyvin toimeentuleva taiteilija, joka sai apurahoja ja tunnustuksia. Hän ei myöskään ollut niin eristäytynyt kuin väitetään, vaan osallistui ulkomailla järjestettyihin näyttelyihin ja tunsi kansainvälisen taiteen kentän.


title: Margaret Lockwood

text: Mary Margaret Day Lockwood CBE (15. syyskuuta 1916 Karachi, Brittiläinen Intia – 15. heinäkuuta 1990 Lontoo, Yhdistynyt kuningaskunta) oli brittiläinen näyttelijä.


title: Margaret Lockwood

text: Lockwood syntyi brittiperheeseen Karachissa, Brittiläisessä Intiassa. Hän aloitti jo lapsena uransa teatterissa Englannissa. Hän pääsi opiskelemaan Royal Academy of Dramatic Artiin. Hän teki elokuvadebyyttinsä vuonna 1934, mutta jatkoi teatterissa esiintymistä vielä elokuvauransa rinnalla. Vuonna 1956 näyttelijä oli ehdolla Baftan saajaksi.


title: Margaret Lockwood

text: Elokuvia, joissa Lockwood uransa aikana esiintyi, olivat muiden muassa "Nainen katoaa" (1938) ja "Maantierosvon kuningatar" (1945). Kaikkiaan filmografiaan mahtuu kymmeniä elokuvia.


title: Margaret Lockwood

text: Lockwood esiintyi 1970-luvulla televisiosarjassa "Justice". Hänestä tehtiin Brittiläisen imperiumin ritarikunnan komentaja vuonna 1980. Tämän jälkeen Lockwood ei enää esiintynyt julkisuudessa. Hän kuoli maksakirroosiin Lontoossa 1990.


title: Margaret Lockwood

text: Lockwoodilla on vuonna 1941 syntynyt tytär, Julia Lockwood, joka on myös toiminut näyttelijänä.


title: Canadian Hockey League

text:
Canadian Hockey League (CHL) on katto-organisaatio kolmelle Kanadan tärkeimmälle juniorijääkiekkoliigalle (WHL, OHL ja QMJHL).
Nimestä huolimatta liigoissa pelaa myös yhdysvaltalaisia joukkueita.


title: Canadian Hockey League

text: CHL:n mestaruudesta pelataan Memorial Cup, jossa kolmen liigan mestarit ja isäntäjoukkue kohtaavat. Vuosittain järjestetään myös mahdollisten pienellä numerolla seuraavana kesänä varattavien CHL-pelaajien kesken pelattava CHL Top Prospects Game.CHL järjestää joka vuosi varaustilaisuuden, jossa CHL-joukkueet voivat täydentää kokoonpanojaan ulkomaalaisilla pelaajilla. Joukkueet varaavat ennalta listattuja pelaajia paremmuusjärjestyksessä siten että viime kaudella huonoiten menestyneet varaavat ensiksi. Varaustilaisuudessa on kaksi kierrosta, sillä joukkueilla saa olla vain kaksi ulkomaalaista pelaajaa kokoonpanossaan. Varaustilaisuus on ulkomaalaisille pelaajille ainoa tapa päästä Kanadan junioreiden pääsarjoihin.


title: Taddeuksen luostari

text: Taddeuksen luostari (, , ) on armenialaisluostari vuoristoisella alueella Iranin luoteisosassa, Āzārbāyjān-e Gharbīin provinssissa, 20 kilometrin päässä Makun kaupungista.


title: Taddeuksen luostari

text: Yhdessä Stefanoksen luostarin ja Dzordzorin kappelin kanssa Taddeuksen luostari muodostaa Unescon maailmanperintöluettelon kohteen.


title: Taddeuksen luostari

text: Taddeuksen luostarin rakennusajasta ei ole varmaa tietoa, mutta legendan mukaan apostoli Taddeus perusti luostarin vuonna 66 vanhan pakanallisen temppelin paikalle. Historialliset lähteet kertovat, että Taddeuksen luostarissa oli Armenian hiippakunnan piispanistuin 900-luvulla. Rakennus kesti 1200-luvulla mongolien valtauksen. Seuraavien vuosisatojen ajan luostari oli sellaisen ryhmittymän hallussa, joka kannatti Armenian kirkon ja katolisen kirkon yhdistämistä.


title: Taddeuksen luostari

text: Rakennus tuhoutui maanjäristyksessä vuonna 1319 ja nykyisen ulkoasunsa luostari on saanut 1600- ja 1800-luvun kunnostustöissä. Persialainen Qajarin dynastia vahingoitti luostaria 1700-luvun lopussa. Luostarista tuli osmanien valtaa vastustavan liikkeen keskus 1800-luvun lopussa.


title: Dwight Schultz

text: William Dwight Schultz (s. 24. marraskuuta 1947 Baltimore, Maryland, Yhdysvallat) on yhdysvaltalainen näyttelijä, joka tunnetaan parhaiten rooleistaan H. M. "Howling Mad" Murdockina televisiosarjassa A-Team (1983–1987) ja Luutnantti Reginald Endicott Barclay III elokuvassa Star Trek – ensimmäinen yhteys (1996). Hän on tehnyt näytelmäroolien lisäksi myös äänirooleja vuodesta 1995 lähtien animaatioihin ja videopeleihin, kuten Fallout 2, , , Ben 10 ja Chowder.


title: Stigand

text: Stigand (kuoli 1072) oli anglosaksinen kirkonmies, joka toimi kuninkaan neuvonantajana ja henkilökohtaisena pappina. Useat paavit julistivat hänet pannaan, koska hän toimi samanaikaisesti sekä Winchesterin piispana että Canterburyn arkkipiispana. Hänet syrjäytettiin vuonna 1070, jolloin Vilhelm Valloittaja takavarikoi hänen maansa ja henkilökohtaisen omaisuutensa.


title: Stigand

text: Stigandin syntymävuotta ei tiedetä. Hän syntyi East Angliassa, mahdollisesti Norwichissa, ilmeisen varakkaaseen perheeseen. Hänen sisarensa, jonka nimeä ei tunneta, omisti maata Norwicissa.


title: Stigand

text: Stigand mainitaan historiankirjoissa ensimmäisen kerran Knuut Suuren pappina ja myöhemmin neuvonantajana.


title: Stigand

text: Edvard Tunnustajan kruunajaisten jälkeen 3. huhtikuuta 1043 Stigand nimitettiin Elmhamin piispaksi mahdollisesti Emma Normandialaisen neuvosta. Edvard kuitenkin erotti hänet hänet samana vuonna ja takavarikoi hänen omaisuutensa. Seuraavana vuonna Stigand sai palata piispaksi.


title: Stigand

text: Vuonna 1047 hänet siirrettiin Winchesterin piispaksi, mutta hän jatkoi Elmhamissa vuoteen 1052. Maan ollessa sisällissodan kynnyksellä 1051 Stigand teki ehdotuksen Godwin-jaarlin lähtemisestä maanpakoon. Tämä myös toteutui. kun jaarli seuraavana vuonna palasi ja ajoi normandialaisen kuninkaan suosikin Robert Jumiègaslaisen pois maasta, nimitettiin Stigand vapautuvan arkkipiispan istuimen haltijaksi.Godwin edesauttoi näin Stigandin uraa, mutta pitkällä tähtäimellä nimitys oli tuhoisa anglosaksien Englannille: Paavi Leo IX ei hyväksynyt valintaa, mikä aiheutti poliittisia jännitteitä ja lopulta johti paavin tukemaan Englannin valtausta suunnittelevaa Vilhelm Valloittajaa. Lisäksi piispalla oli vaimo, josta hän ei aikonut erota. Stigand hän oli aikansa suurimpia pluralisteja, joka oli pitänyt kirkkonsa erossa Vatikaanin vallasta ja normannit legitimoivat alusta alkaen valloituksensa kirkollisella kehitystehtävällä ja Englannin kirkon palauttamisella paavin valtaan.


title: Stigand

text: Kapinoiden puhjettua vuonna 1067 kuningas Vilhelm otti sovittelevamman linjan kirkkoa kohtaan. Hän antoi Stigandille paikan hovissaan, mutta kapinoiden vaaran väistyttyä hän ei enää tarvinnut tätä. Winchesterissä pääsiäisenä 1070 pidetyssä kokouksessa piispat tapasivat paavi Aleksanteri II:n edustajia. Stigand erotettiin piispanvirasta 11. huhtikuuta 1070 ja vangittiin. Vangitsemiselle annettiin kolme syytä: hän oli toiminut samanaikaisesti sekä Winchesterin piispana että Canterburyn arkkipiispana, hän jatkoi arkkipiispana Robert Jumiègeslaisen lähdettyä maanpakoon ja käytti tämän palliumia, minkä lisäksi hän sai oman palliuminsa vastapaavi Benedictus X:ltä.


title: Stigand

text: Stigand kuoli vuonna 1072 vankeudessa ja hänet haudattiin Westminsterin vanhaan kirkkoon.


title: Paint.NET

text: Paint.net on ilmainen Windows-käyttöjärjestelmässä toimiva piirrosten ja digitaalisten valokuvien muokkaukseen tarkoitettu kuvankäsittelyohjelma. Ohjelma tukee tasoja, rajatonta historiaa, efektejä ja laajan valikoiman käytännöllisiä ja tehokkaita työkaluja. Alun perin se oli tarkoitettu vaihtoehtoiseksi ohjelmaksi Microsoft Paintin rinnalle, mutta on myöhemmin kehittynyt tehokkaaksi kuvankäsittelyohjelmaksi.


title: Paint.NET

text: Käyttöliittymä on yksinkertainen ja intuitiivinen. Sen ominaisuudet ja osat on pyritty toteuttamaan helposti löydettäviksi ja/tai helposti opittaviksi ilman apua.


title: Paint.NET

text: Ohjelmassa voidaan käyttää useita kuvatasoja, joita voidaan muokata toisistaan riippumattomasti ja yhdistää lopulliseksi yhdistelmäkuvaksi. Paint.netin natiivi kuvatyyppi PDN säilyttää tasot kuvassa ja mahdollistaa niiden muokkauksen erillisinä myöhemminkin. Muut tiedostomuodot yhdistävät osakuvat eikä tasoja sen jälkeen voi muokata erillisinä. Ohjelma tukee seuraavia tiedostoformaatteja: PNG, JPEG, BMP, GIF, TGA, DDS, TIFF ja PDN.


title: Paint.NET

text: Ohjelmaan sisältyy rajaton käyttäjän muokkaushistoria, mikä mahdollistaa yksinkertaisen paluun aiempiin kuvan muokkausvaiheisiin. Historian pituutta rajoittaa vain vapaan muistin ja kovalevytilan määrä. Siinä on myös tuki monille erikoisefekteille ja säädöille.


title: Paint.NET

text: Paint.net on täysin optimoitu hyödyntämään viimeisintä teknologiaa ja se kykenee käsittelemään useita suuria kuvia kerralla. Siinä on myös tuki Tablet PC:n paineherkälle piirtoalustalle, johon styluksella piirtämällä voidaan kuvien syöttö ohjelmaan tehdä samalla tavalla kuin kynällä piirretään paperille. Siinä on täysi tuki tupla- ja neliydin sekä 64-bittisille prosessoreille ja se tukee laajennuksia, jotka lisäävät ohjelmistoon uusia efektejä, säätöjä ja tiedostotyyppejä.


title: Paint.NET

text: Paint.net on optimoitu järjestelmille, joissa on monia prosessoreita tai monia ytimiä. Näihin järjestelmiin sisältyy (mutta ei ole rajoitettu) Intel Core 2, Intel Xeon, Intel Pentium D, AMD Opteron, AMD Athlon 64 X2 ja AMD Phenom -suorittimet.


title: Paint.NET

text: Paint.net on vapaasti ladattavissa oleva ilmaisohjelma.


title: Paint.NET

text: Vähimmäisvaatimukset:Paint.net tallettaa kiintolevylle väliaikaistiedostoja kuvien käsittelyssä, joten kiintolevyvaatimukset riippuvat käsiteltävän kuvan koosta ja sille suoritetuista operaatioista. NTFS-tiedostojärjestelmää käytettäessä väliaikaistiedostot pakataan, jolloin levytilan tarve pienenee ja sen käyttö tehostuu.


title: Hilkka Pietilä

text: Hilkka Maijaliisa Pietilä (13. maaliskuuta 1931 Kiikka – 18. joulukuuta 2016 Helsinki) oli Suomen YK-liiton pääsihteeri 1963–1990. Hän kirjoitti muun muassa kehityskysymyksistä, ihmisoikeuksista, rauhankulttuurista, naisten oikeuksista ja taloudesta.


title: Hilkka Pietilä

text: Pietilän vanhemmat olivat maanviljelijä Viljo Nikolai Pietilä ja Alli Maria Jutila. Hän kirjoitti ylioppilaaksi Tyrvään yhteiskoulusta Vammalasta vuonna 1950 ja valmistui maatalous- ja metsätieteiden kandidaatiksi Helsingin yliopistosta vuonna 1956.


title: Hilkka Pietilä

text: Työuransa Pietilä aloitti Suomen Sähkölaitosyhdistyksen Sähköviesti-lehdessä, jonka toimittajana hän työskenteli 1955–1958. Hän teki muun muassa hunajasta ja maitojauheen käytöstä kotitaloudellisia havaintoesityksiä Suomen ensimmäiseen televisiokanavaan, TES-TV:hen.


title: Hilkka Pietilä

text: Vuosina 1958–1963 Pietilä toimi Maito ja Terveys -yhdistyksen toiminnanjohtajana, minkä jälkeen hän teki pitkän uran YK-liiton pääsihteerinä vuosina 1963–1990. Jäätyään pois YK-liitosta hän toimi vapaana tutkijana, kirjailijana ja aktivistina.


title: Hilkka Pietilä

text: Pietilä oli Keskustapuolueen eduskuntavaaliehdokas vuosina 1966, 1970 ja 1983. Pietilälle myönnettiin Oulun yliopiston kasvatustieteiden kunniatohtorin arvonimi vuonna 2002 ja Helsingin yliopiston valtiotieteellisen tiedekunnan kunniatohtorin arvonimi vuonna 2011. Hän sai Suomen tietokirjailijat ry:n Tietokirjailijapalkinnon 2003.


title: Hilkka Pietilä

text: Pietilä puhui kansalaispalkasta jo vuonna 1981 teoksessaan "Ihmisen puolustus". Hän kehitteli feministis-ekologista talousmallia osin yhdessä Kyösti Pulliaisen kanssa. Mallissa taloutta tarkastellaan kokonaisuutena, johon kuuluvat teollis-kaupallisen talouden lisäksi koti- ja viljelytalous. Pietilä arvosteli perinteistä taloustutkimusta, joka jätti huomioimatta markkinoiden ulkopuolella tehtävän työn, kuten palkattoman kotityön ja järjestötyön.


title: Hilkka Pietilä

text: Pietilän mukaan rahatalouden tulisi toimia vain pehmeän sektorin toimintojen tukena. Näin se palvelisi todellisia inhimillisiä ja yhteiskunnallisia tarpeita ja turvaisi ihmisarvoiset olot kaikille ihmisille maailmassa. Viljelytaloudessa tavoitteena tulisi olla luonnonmukainen kestävyys ja valtioiden omavaraisuus.


title: Hilkka Pietilä

text: Pietilä kannatti kansainvälisen kaupan ja maailmantalouden ohjailemista hallituksenvälisillä päätöksillä. Valtioiden tulisi vähentää riippuvuuttaan ulkomaankaupasta ja kilpailukyvystä. Pietilä vastustikin Suomen liittymistä Euroopan unioniin, sillä katsoi EU:n toimivan liiaksi kaupan ja kulutuksen ehdoilla.


title: Hilkka Pietilä

text: Pietilä kuoli pitkän sairauden jälkeen palvelukodissa Helsingin Laajasalossa.


title: Bristol City FC

text: Bristol City Football Club on jalkapalloseura Bristolista, Englannista. Se pelaa kaudella 2017–2018 Englannin toiseksi korkeimmalla sarjatasolla, mestaruussarjassa. Seuran kotikenttänä toimii Ashton Gate.


title: Bristol City FC

text: Bristol City perustettiin vuonna 1897 ja se liittyi Englannin liigaan 1901. Seura voitti toiseksi korkeimman sarjatason, tuolloisen 2. divisioonan mestaruuden kaudella 1905–1906. Historiansa ensimmäisellä pääsarjakaudella 1906–1907 se sijoittui Newcastle Unitedin jälkeen toiseksi, mikä on edelleen sen paras liigasijoitus. Bristol City keräsi kaudella 48 pistettä ja jäi Newcastle Unitedista kolmen pisteen päähän. Vuonna 1909 Bristol City selviytyi toistaiseksi ainoan kerran FA Cupin loppuotteluun, jossa se kärsi tappion Manchester Unitedille maalein 0–1.


title: Bristol City FC

text: Keväällä 1911 Bristol City putosi 2. divisioonaan ja nousi pääsarjaan seuraavan kerran vasta 1976. Se pelasi tuolloin 1. divisioonassa neljä kautta, jonka jälkeen putosi kolmella peräkkäisellä kaudella sarjatasoa alemmaksi. Keväällä 1982 se päätyi 4. divisioonaan ja oli konkurssin partaalla.


title: Bristol City FC

text: Vuonna 1990 Bristol City nousi jälleen 2. divisioonaan ja pelasi toiseksi korkeimmalla sarjatasolla, jonka nimi muuttui tuona aikana 1. divisioonaksi, kevääseen 1995 saakka. Kaudella 1998–1999 se pelasi jälleen 1. divisioonassa, mutta jäi viimeiseksi pudoten takaisin 2. divisioonaan. Bristol City palasi toiseksi korkeimmalle sarjatasolle, nykyiseltä nimeltään mestaruussarjaan, keväällä 2007 ja pelasi siellä kuusi kautta ennen putoamistaan ykkösliigaan. Paluu mestaruussarjaan tapahtui keväällä 2015, jolloin se voitti ykkösliigan.


Cannes Lions International Advertising Festival on vuonna 1953 perustettu, vuosittain Ranskan Cannesissa järjestettävä mainosalan tapahtuma, jossa valitaan edellisen vuoden parhaat mainokset eri sarjoissa. Viikon mittainen tapahtuma järjestetään kesäkuun loppupuolella, ja sen taustalla on viestintäyhtiö Ascential plc (ent. EMAP), joka osti sen ranskalaiselta Roger Hatchuelin perheeltä vuonna 2004. Ascential järjestää myös Eurobest-mainosfestivaalia.


title: Cannes Lions International Advertising Festival

text: Festivaalilla kilpaillaan nykyisin 12:ssa sarjassa. Kunkin sarjan parhaille jaetaan kultaisia, hopeisia ja pronssisia leijonapatsaita. Lisäksi voidaan myöntää Grand Prix parhaille kultaisen leijonan saaneille.


text: Cannes Lions järjestettiin ensimmäisen kerran vuonna 1953 ja siitä on kasvanut laajin vuosittainen luovan mainonnan ja markkinointiviestinnän katselmus. Tapahtumassa kohtaavat mainonnan, suoramarkkinoinnin, interaktiivisen markkinoinnin, mainoselokuvien, radiomainosten sekä median ja markkinoinnin ammattilaiset ympäri maailman.


text: Festivaali on 2000-luvulla koonnut yhteen yli 9 000 alan toimijaa 90:stä eri maasta. Festivaalin aikana osallistujilla on mahdollisuus nähdä lähes 25 000 mainoselokuvaa, ulko- ja lehtimainontaa, online-mainontaa, suoramainontaa, kuunnella radiomainontaa jne. Festivaalin aikana järjestetään myös seminaareja ja työpajoja eri aiheista.


text: Cannes Lions -tapahtuman eri sarjojen tuomaristot kootaan vuosittain maailman eturivin luovista suunnittelijoista. Tuomariston jäsenet nimitetään virallisten Cannes Lions -edustajien esitysten pohjalta.


text: Sanoma-konsernilla on tapana esitellä edelliskesän Cannesin mainosfestivaalin parhaimmistoa Sanomatalon Mediatorilla syksyisin.


text: 1950-luvun alussa joukko elokuvateatterimainonnan ammattilaisia alkoi puuhata omaa katselmusta mainoselokuville, esikuvanaan 1940-luvulla perustetut Cannesin elokuvajuhlat. Ensimmäinen kansainvälinen mainoselokuvafestivaali järjestettiin 1954 Venetsiassa, osallistujinaan 187 mainoselokuvaa 14 maasta. Tapahtuman palkinnot saivat hahmonsa Venetsian Pyhän Markuksen torin leijonaveistoksesta. Toinen festivaali järjestettiin Monte Carlossa, kolmas Cannesissa. Sen jälkeen tapahtumapaikkana oli vuorovuosin Venetsia ja Cannes, kunnes paikka vakiintui Cannesiin vuonna 1984. Sittemmin tapahtuma on laajentunut pelkistä mainoselokuvista kaikkien muidenkin mainonnan muotojen (ilmoittelu, ulkomainonta, web-mainonta jne.) parhaimmiston katselmukseksi.


title: Chevillard

text: Chevillard on kunta Ainin departementissa Ranskassa. Vuonna 2013 siellä oli arviolta 159 asukasta. Kunnan pinta-ala on 6,67 neliökilometriä.


title: Euroopan unionin historia

text: Euroopan unionin historia voidaan jakaa kahteen osaan: EU:ta edeltäneeseen kehitykseen ja itse EU:n historiaan. Euroopan unionin perustaminen on osa suurempaa, toisen maailmansodan jälkeistä Euroopan yhdentymiskehitystä, mutta sen aatteellisia ja historiallisia juuria voi hakea keskiajalta asti.


title: Euroopan unionin historia

text: Euroopan yhdentymisellä on pitkät aatteelliset ja historialliset juuret. Ensimmäinen maininta eurooppalaisista, ”Europeenses”, löytyy kronikasta, jossa kuvataan Poitiers’n taistelua vuonna 733. 1400-luvulla paavi Pius II käytti Euroopan käsitettä propagandanomaisesti osoittaakseen turkkilaisille, että islamilainen Turkki ei voi voittaa mahtavien valtioiden Eurooppaa, vaikka olikin onnistunut valloittamaan Konstantinopolin.


title: Euroopan unionin historia

text: Pasifistinen kirjailija Victor Hugo esitti vuonna 1851, että Euroopan pitäisi yhdistyä rauhanomaisesti, yhteistyön ja yhdenvertaisen jäsenyyden avulla. Nobelisti Aristide Briand puhui ”moraalisesta unionista” kuvatessaan Euroopan integraatiohanketta 1920-luvulla. Kirjailija Paul Valéryn mukaan Euroopan vallan perustan muodostavat ”Jerusalem, Ateena ja Rooma”. Euroopan komission puhemies José Manuel Barroso on korostanut, ettei eurooppalaisten tule unohtaa myöskään arabilais-islamilaisia, slaavilaisia ja kelttiläisiä juuriaan. Paneurooppalaisen liikkeen perustaja, herttua Richard Coudenhove-Kalergi julisti vuoden 1948 Eurooppa-kongressissa, että menneisyyden jaloin perusta on kreikkalaisen individualismi ja kristillinen sosialismi.


title: Euroopan unionin historia

text: Euroopan unionia voidaan pitää pohjimmiltaan rauhanomaisen kansainvälisen konfliktinratkaisun mallina. Se yhdisti valtiot, jotka olivat vuosisatojen ajan taistelleet keskenään. Karl Deutsch on luonnehtinut EU:ta turvallisuusyhteisöksi. Rosemary Footin mukaan sekä Yhdysvallat että Euroopan unioni ovat maailman kaksi suurinta normiyrittäjää: ne luovat ja vievät normeja.


title: Euroopan unionin historia

text: Euroopan yhdentymisessä voidaan erottaa kaksi eri kehityssuuntaa: yhtäältä yhteistyön syveneminen, kun jäsenmaat siirtävät uusilla perussopimuksilla toimivaltaa keskuselimille, ja toisaalta laajeneminen uusien maiden liittyessä jäseneksi.


title: Euroopan unionin historia

text: Toisen maailmansodan jälkeen oli tarve sitoa vanhat kiistakumppanit Saksa ja Ranska riippuvaisiksi toisistaan, joka osaltaan ehkäisisi tulevia sotia. Tätä varten perustettiin Euroopan hiili- ja teräsyhteisö (EHTY) vuonna 1950, johon liittyivät Alankomaat, Belgia, Luxemburg, Länsi-Saksa, Italia ja Ranska. Nämä kuusi valtiota allekirjoittivat 18. huhtikuuta 1951 Pariisissa perustamissopimuksen. Sopimus tuli voimaan 23. heinäkuuta 1952 ja solmittiin 50 vuoden ajaksi.


title: Euroopan unionin historia

text: Ranskan ulkoministeri Robert Schuman ehdotti 9.5.1950 Jean Monnet'n ajatusten innoittamana Saksan liittotasavallan ja Ranskan hiili- ja teräsvarojen yhdistämistä. Uuden järjestelmän oli määrä olla avoin muillekin maanosan valtioille. Tätä päivää on alettu viettää Eurooppa-päivänä, unionin syntymäpäivänä.


title: Euroopan unionin historia

text: 1. ja 2. kesäkuuta 1955 kuuden valtion ulkoministerit päättivät Messinan kokouksessa laajentaa Euroopan yhdentymisen koskemaan taloutta kokonaisuudessaan. 25. maaliskuuta 1957 kuusi jäsenvaltiota allekirjoittivat Roomassa Euroopan talousyhteisön (ETY) ja Euroopan atomienergiayhteisön (Euratom) perustamissopimukset: voimaan ne tulivat vuoden 1958 alusta.


title: Euroopan unionin historia

text: Vuonna 1957 maat allekirjoittivat Rooman sopimuksen, jonka myötä perustettiin Euroopan talousyhteisö ("European economic community, EEC") ja Euroopan atomienergiayhteisö ("Euratom"). Vuonna 1967 astui voimaan sulautumissopimus, jolla EHTY, EEC ja Euratom yhdistettiin Euroopan yhteisöiksi (EY).


title: Euroopan unionin historia

text: Vuonna 1973 EY:hyn liittyi Iso-Britannia, Irlanti ja Tanska, ja tämän jälkeen yhteisö alkoi hiljalleen laajeta nykyisiin mittoihinsa.


title: Euroopan unionin historia

text: Maastrichtin sopimus (virallisemmin "Sopimus Euroopan unionista") allekirjoitettiin 7. helmikuuta 1992 Euroopan yhteisön jäsenien kesken Alankomaiden Maastrichtissa ja astui voimaan 1. marraskuuta 1993. Se syntyi talous- ja rahaliittoa ja poliittista yhteistyötä koskevien erillisten neuvottelujen tuloksena.


title: Euroopan unionin historia

text: Sopimus johti Euroopan unionin syntyyn, euron luomiseen, ja siinä esiteltiin kolme peruspilaria: yhteisö, yhteinen ulko- ja turvallisuuspolitiikka ja yhteistyö oikeus- ja sisäasioissa.


title: Euroopan unionin historia

text: Vuosina 1993–2009 Euroopan unionin toiminta perustui nk. kolmeen peruspilariin:


title: Doug Jones

text: Doug Jones (s. 24. toukokuuta 1960) on yhdysvaltalainen näyttelijä. Jones on näytellyt tieteis-, fantasia- ja kauhuelokuvissa. Hän on näytellyt elokuvissa "", "Pan's Labyrinth", "Hellboy", "Doom", "Lady in the Water", "Batman – paluu" ja "The Shape of Water".


title: Bruce Boxleitner

text:
Bruce William Boxleitner (s. 12. toukokuuta 1950, Elgin, Illinois, Yhdysvallat) on yhdysvaltalainen näyttelijä, joka on esiintynyt useissa televisiosarjoissa kuten "Näin valloitettiin Villi Länsi" ("How the West Was Won"), "Viidakkoseikkailu" ja "Babylon 5". Hänen tunnetuimmat elokuvaroolinsa ovat tieteiselokuvissa "Tron" ja "".
Vuonna 2013 Boxleitner esiintyi yhdessä Andie MacDowellin ja Dylan Nealin kanssa Hallmark-kanavan ensimmäisessä prime-time TV-sarjassa, Cedar Cove. Parhaaksi kaapeli-TV-sarjaksi noteerattu sarja keräsi ensimmäisenä tuotantokautenaan keskimäärin 2 miljoonaa katsojaa.


title: Améyo Adja

text: Améyo Adja (s. 1956) on togolainen oppositiopuolueen poliitikko. Hän kuuluu Pan-Afrikan parlamenttiin ja on vuodesta 2002 istunut Togon kansalliskokouksen edustajana.


title: Améyo Adja

text: Adja menestyi nuorena urheilussa. Hän puhuu erinomaisesti ranskaa sekä eweä ja hyvin myös englantia.


title: Lintukymi

text: Lintukymi on lyhyt, noin 6 kilometrin pituinen joki Kymijoen vesistössä Kouvolassa. Se virtaa Iso-Kamposesta Pyhäjärveen. Järvien korkeusero on noin 2 m. Lintukymi on Mäntyharjun reitin viimeinen osuus.


title: Afroman

text: Afroman (oikealta nimeltään Joseph Edgar Foreman, (s. 28. heinäkuuta 1974 Palmdale, Kalifornia, Yhdysvallat) on yhdysvaltalainen rap-artisti. Hän asuu Hattiesburgissa Mississipissä.


title: Afroman

text: Afroman on tullut kuuluisaksi kappaleistaan ""Because I Got High"", ""Crazy Rap"" ja ""Drunk 'n' High"". Hän aloitti räppäämisen olessaan kahdeksannella luokalla ja soitti rumpuja ja kitaraa kirkossa.


title: Paakkola

text: Paakkola on kylä Kähärin kunnassa Viipurin piirissä Leningradin alueella Venäjällä. Paakkola sijaitsee Suomen Neuvostoliitolle luovuttamalla alueella. Paakkola oli Suomelle kuuluessaan osa Äyräpään kuntaa. Se sijaitsi Äyräpään pohjoisosassa Vuoksen etelärannalla Heinjoen ja Vuoksenrannan kuntien vastaisella rajalla. Paakkolan naapurikyliä Äyräpään alueella olivat idässä Vuosalmi, etelässä Pölläkkälä, Kaukila ja Rahkola.


title: Paakkola

text: Suomelle kuuluessaan Paakkolan kylä käsitti noin 12 kilometriä pitkän alueen pääasiassa Vuoksen etelä- ja länsipuolelta, mutta kylään kuulunut Linnanniemi sijaitsi Vuoksen pohjoisrannalla. Lisäksi kylään kuului Vuoksen saaria, joista suurin Vitsaari. Paakkolan kylä jakaantui neljään osaan, jotka olivat Kylä-Paakkola, Salo-Paakkola, Rantakylä ja Linnanniemi.


title: Paakkola

text: Paakkola oli maalaiskylä, jonka väestöstä suurin osa sai elantonsa maataloudesta. Kylän maataloutta kehitti aktiivisesti paikallinen maamiesseura. Kylässä toimivat myös martat ja suojeluskunta. Vuoksen Vitsaaressa sijaitsti Etelä-Karjalan hevosjalostusyhdistyksen orivarsalaidun. Rautatie toi 1930-luvulla tulleessaan myös huvila-asutuksen kylän rannoille. Paakkolassa oli Keski-Vuoksen osuusliikkeen myymälä.


title: Paakkola

text: Paakkolan kansakoulu perustettiin vuonna 1907, jolloin Äyräpää kuului vielä Muolaan kuntaan. Vuonna 1927 Paakkolan koulupiiri jaettiin kahtia ja Salo-Paakkolan koulu aloitti toimintansa.


title: Paakkola

text: Paakkolalla oli suhteellisen hyvät liikenneyhteydet. Kylästä johti maantie Äyräpään keskustaajamaan, Pölläkkälään ja kylän halki kulki Viipurin-Valkjärven rata, jonka varrella oli Paakkolan asema. Vuoksen merkitystä liikenneväylänä edisti Paakkolankosken kohdalle vuonna 1895 rakennettu Paakkolan kanava. Paakkolaan valmistui myös sotilaslentokenttä, jota ei kuitenkaan sota-aikana käytetty varsinaiseen taistelutoimintaan.


title: Paakkola

text: Suuret liikenteelliset suunnitelmat olisivat edistäneet Paakkolan liikenneyhteyksiä merkittävästi, mutta niitä ei ehditty toteuttaa sotien ja alueen menetyksen vuoksi. Viipurin-Valkjärven rata teki Paakkolan aseman jälkeen jyrkän mutkan etelään. Tämä johtui siitä että Paakkola oli suunniteltu risteysasemaksi, josta rataa olisi jatkettu Vuoksen yli Käkisalmen eteläpuolella olevalle Myllypellon asemalle. Rautatiesuunnitelmien lisäksi Paakkolan kohdalle suunniteltiin myös maantiesiltaa Vuoksen yli. Myös Kannaksen poikki suunniteltu Laatokan–Suomenlahden kanava olisi kulkenut Paakkolan kautta, ja Paakkolaan olisi tullut suursulku.


title: Paakkola

text: Paakkolan nimen alkuperästä on kaksi eri teoriaa. Toisen mukaan kylän nimi tulisi alueelle asumaan asettuneesta "Paakkosesta". Toisen teorian mukaan kylän syrjäistä aluetta olisi aiemmin käytetty pakopaikkana sotien ja vainojen aikana ja pakopaikka eli "Pakola" olisi aikojen saatossa muotoutunut Paakkolaksi.


title: Paakkola

text: Pietari Brahe suunnitteli Kannaksen keskikohdan kaupankäynnin edistämiseksi kaupungin perustamista Paakkolankosken kylänpuoleiseen niemeen. Suunnitelma jäi toteutumatta, vaikka sen hyväksyi Ruotsin tuolloinen kuningatar Kristiina.


title: Paakkola

text: Vuonna 1857 suoritettu Vuoksen lasku vaikutti myös Paakkolan maisemaan. Saarista tuli niemiä, ranta siirtyi kauemmaksi ja lahdet, kuten Sarnolahti ja Uononlahti kuivuivat ja raivattiin pelloiksi.


title: Paakkola

text: Paakkolan väestö evakuoitiin talvisodan alettua läntisempään Suomeen ja Moskovan rauhassa 1940 alue luovutettiin Neuvostoliitolle. Suomi valtasi alueen takaisin jatkosodan alussa ja kylän asukkaat pääsivät palaamaan raunioituneeseen kotikyläänsä. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa Paakkola jäi Neuvostoliiton puolelle.


title: Ahvenlampi (Sanginkylä)

text: Ahvenlampi on lampi Utajärven kunnan Sanginkylän sivukylässä Puutturilla. Lampi sijaitsee Sanginkylän länsipuolella, kilometrin päässä lounaaseen Puutturinjärvestä, josta sinne menee polku Lehdon talon läheltä. Siinä ei ole laskuojaa ja se saa vetensä ympäröiviltä soilta.


title: Ahvenlampi (Sanginkylä)

text: Lammen rannat ovat kokonaan suota, tosin sen pohjoispuolella on pieni Ahvenselkä-niminen kangas ja etelään päin taas on pitkänomainen Ahvenselkä. Suo erottaa lammen myös lounaan puolen Yli-Karvasmaasta ja sen takaisesta Isosta Karvasjärvestä. Lammessa haukia, ahvenia ja särkiä. Järven ympäristö on asumaton, mutta sen itärannalla on iso laavu ja sitä vastapäätä pieni metsästäjien rakentama jo ränsistynyt maja. Ahvenlampi on muuttolintujen reitin varrella, keväisin siellä pysähtyy muun muassa joutsenia.


title: Morrowin piirikunta (Ohio)

text: Morrowin piirikunta on piirikunta Ohiossa, Yhdysvalloissa, joka on saanut nimensä Jeremiah Morrowin mukaan. Sen suurin kylä on Mount Gilead.


title: Morrowin piirikunta (Ohio)

text: Morrowin naapuripiirikuntia ovat Crawford pohjoisessa, Richland koillisessa, Knox kaakossa, Delaware lounaassa ja Marion lännessä.


title: Morrowin piirikunta (Ohio)

text: Piirikunnassa oli vuoden 2010 väestönlaskennassa 34 827 ihmistä. Etniset ryhmät jakautuvat valkoisiin, joita on 97,6%, mustiin (0,6%), alkuperäisamerikkalaisiin (0,1%) ja aasialaisiin (0,3%).


title: Morrowin piirikunta (Ohio)

text: Kotitalouden mediaanitulo on 50 252 dollaria ja köyhyysrajan alapuolella oli 11,9% väestöstä 2007–2011 välisenä aikana.


title: Aleksandr Komov

text: Aleksandr ”Allu” Komov (, s. 6. lokakuuta 1978 Viipuri, Neuvostoliitto) on venäläinen jalkapalloilija, pelipaikaltaan keskuspuolustaja tai puolustava keskikenttäpelaaja. Hän edustaa Kaakkois-Suomen Kolmosessa pelaavaa lappeenrantalaista PEPOa.


title: Aleksandr Komov

text: Komov on viipurilaisen Favoritin kasvatti. Hän on asunut 2000-luvun vaihteesta lähtien Suomessa ja pelasi maan korkeimmalla sarjatasolla Veikkausliigassa 20 ottelua KooTeePeen paidassa kaudella 2003. Liigaensiesiintymisensä hän teki 15. toukokuuta Kotkassa Myllykosken Palloa vastaan. Liigaan hän tutustui jo kaudella 2002 juuri MyPassa, mutta ei tuolloin vielä pelannut. Alemmilla sarjatasoilla Ykkösessä, Kakkosessa ja Kolmosessa hän on edustanut aiemmin Kuusankoskea, Rakuunoita ja Kultsua.


title: Aleksandr Komov

text: Kaudella 2005–2006 Komov pelasi futsalia Futsal-liigan VALOssa.


title: Edith Baird

text: Edith Elina Helen Baird (22. helmikuuta 1859 Brixton, Englanti – 1. helmikuuta 1924 Paignton, Englanti) oli brittiläinen tehtäväshakin laatija. Hänen vanhempansa, kaksi veljeään ja sisarensa olivat kaikki joko shakinpelaajia tai tehtävänlaatijoita. Baird itse laati yli kaksi tuhatta tehtävää. Hän julkaisi kokoelman "Seven Hundred Chess Problems" vuonna 1902. Baird julkaisi myös toisen kirjan nimeltä "The Twentieth Century Retractor" vuonna 1907.


title: Edith Baird

text: Julkaisuissaan Baird viittasi itseensä tavallisesti nimellä "Mrs. W. J. Baird".


title: Gex

text: Gex [ʒɛks] on kaupunki Ainin departementissa Ranskassa. Se sijaitsee viiden kilometrin päässä Sveitsin rajalta. Kaupungissa on arviolta 10 893 asukasta (vuonna 2013) ja sen pinta-ala on 32,02 neliökilometriä.


title: Pushing Daisies

text: Pushing Daisies on Bryan Fullerin luoma amerikkalainen draamasarja, joka sai ensi-iltansa 3. lokakuuta 2007 amerikkalaisella ABC-televisiokanavalla. Sarja kertoo miehestä, jolla on voima herättää kuolleet henkiin. Suomessa sarjaa esittää Canal+, joka tällä hetkellä näyttää 2. tuotantokautta. Sub alkoi esittää 1. tuotantokautta 20. tammikuuta 2009 ja 2. tuotantokautta 2.1.2011.


title: Pushing Daisies

text: Käsikirjoittajien lakon takia 1. kausi lyheni 22 jaksosta yhdeksään. 2. tuotantokausi sai ensi-iltansa 1. lokakuuta 2008.


title: Pushing Daisies

text: 17. heinäkuuta 2008, Pushing Daisies sai kaksitoista Emmy Awards-ehdokkuutta, joista se voitti kolme 21. syyskuuta 2008 järjestetyssä palkintogaalassa. Myöhemmin, 20. marraskuuta 2008, ABC ilmoitti, ettei se aio tilata lisää jaksoja toisesta kaudesta.


title: Pushing Daisies

text: "Pushing Daisies" keskittyy Nedin elämään. Hän pitää piirakkaravintolaa kaupungissa. Lapsena hän huomasi omaavansa voiman, jolla hän voi palauttaa kuolleet henkiin, sen jälkeen kun hän kosketti koiraansa Digbyä, joka oli joutunut auton alle. Voimalla on kuitenkin ehtonsa, toinen kosketus, ja henkilö on taas kuollut, tällä kertaa ikuisesti. Lisäksi, jos henkilö on elossa 60 sekuntia, jonkun muun on kuoltava lähistöllä. Nämä ehdot Ned huomasi dramaattisella tavalla pilottijaksossa, kun hänen äitinsä kuoli aneurysmaan. Sen jälkeen, kun hänen äitinsä oli ollut jälleen elossa Nedin kosketuksen jälkeen yli 60 sekuntia, häntä vastapäätä asuvan lapsuuden ihastuksen Charlotte "Chuck" Charlesin isä kuoli. Toisen ehdon hän huomasi, kun hänen äitinsä antoi hyvänyönsuukon.


title: Pushing Daisies

text: Ned ei ikinä kertonut voimastaan kenellekään, kunnes finanssiongelmissa olevaa piirakkaravintolassa yksityisetsivä Emerson Cod huomaa vahingossa hänen voimansa ja tekee hänelle ehdotuksen. Ned tuo uhrit takaisin eloon, kysytään kuka murhasi uhrin, kosketetaan taas ennen kuin 60 sekuntia on mennyt umpeen, jottei kenenkään muun tarvitse kuolla. Siten Emerson Cod ratkaisee tapauksen, jakaa palkkion Nedin kanssa ja oikeus voittaa.


title: Pushing Daisies

text: Sarjan ensimmäisessä jaksossa Ned ja Emerson Cod saavat tehtäväkseen selvittää, kuka murhasi Nedin lapsuuden ihastuksen Chuckin laivalla. He suuntaavat Chuckin hautajaisiin ja selvittävät siellä tämän koskettamalla hänet eloon. Kun lopulta Chuck ei tiennyt, kuka hänet murhasi, Ned ei kuitenkaan voinut koskettaa häntä toista kertaa, koska Chuck oli hänen ensisuudelmansa lapsuudessa. Tämän seurauksesta hautausurakoitsija kuoli ja Ned päätti, että Chuck saa elää. Chuck joutuu sarjassa kuitenkin elämään salassa, koska hän on virallisesti kuollut eikä Ned halua kenenkään muun tietävän voimastaan.


title: Samuel Taylor

text: Samuel Taylor (1748/49–1811) oli englantilainen pikakirjoitusjärjestelmän kehittäjä.